
TEGELASED: 


Ain Küüt — sõja ajal kiiruga küpsetatud 
noor lipnik 
Peep — tema vend, 15 a. koolipoiss 


Kustas Küüt — Kirepi peremees, Äini ja 
Peebu isa 

Elts — Kirepi perenaine 

Kadri — Perametsa mõisas teeniv peretütar 

Perametsa Andres — Kadri isa, naabripere- 
mees 

Sasmin — Mäemõisa metsavaht, vanapoiss 

Miina — lesk teenija mõisas 


Parun Budhardt — Mäemõisa omanik 
Talumees — peremees Kirepi naabrusest 
Sõdur I 

Sõdur II 


Aeg: Saksa okupatsioonisuvi 1918. a. 


ESIMENE VAATUS 
l pilt 


Keskmises jõukuses talu peretuba Lõuna- 
Eestis. Tagaseinas lai aken. Uksed — paremalt 
tagakambrisse ja kööki, pahemalt õue. Akna kohal 
söögilaud, selle ümber pinke ja taburette. Talvine 
õhtupoolik, tuisune ja tuuline ilm. 


Kustas 


(Pisut üle 50 a. habemes mees, väljast tulles, 
kasukas.) Ära pühib see tuisk meilt venelased. 
Juba hommikust saadik, aina voor voori jä- 
rele. Ja ikka idasse, Pihkva poole... Kõik 
see au ja hiilgus — nagu haganad! 


Elts 


(Umbes samas vanaduses käbe oja 0 liikuv 
naine, askeldab sööginõudega.) Teab, kuhu see 
Ain's ka nii kauaks... Oleks võinud lõu- 
naks aegsalt tagasi olla. Kui tema kodus, 
siis ikka nagu kindlam ja seltsim kohe. 


Kustas 


Segased ajad ja asjad — mine sa tea! 
Igaüks, kel püssiroigas käes, võimumees. 
Eks poiss läinud selle oma väe asjus, sinna 
nad nüüd kõik, kel vähegi midagi armas ja 
püha... Aga kui see sakslane, noh, mis 

neist meie meestestki siis: suur ja kuulus 
vene vägi silkab nagu kitsekari ta eest läbi 
tuisu. On siin päevi nähtud, ja küllap nä- 
hakse veel, Näe, vallamaja juba päris tühi 
— polegi valitsust. 


Elts 


Või päris tühi! Kus see kirjutaja siis? 


Kustas 


Jooksnud koos punastega minema. Oli 
see sõda ja revolutsioon üks hullumaja oma 
komiteede ja nõukogudega, aga näe, paru- 
nid peletas ometi laiali nagu katk. Küllap 
nüüd ronivad sakslastega jälle tagasi nagu 
raisakullid. 


Elts 


Ole n'd sina kah! Eks neil ole ka oma 
maad “ja majapidamised. Eks igaüks mu- 
retse oma eest. 


Kustas 


Saksa muret nüüd! Ei siis poleks siit 
mindud säärase aju ja pakiga nagu tuli 
taga... 

Peep 

(Paremalt, püss käes, palitukrae üles keera- 
tud. Õhinal:) Ühed keerasid praegu maanteelt 
meile sisse. Mitte ei saanud aru, kas oli Ain 
kimliga või ei olnud... Ilm on tuisust päris 


paks. 
Elts 


Vanamees, eks sa vaata järele. 


Kustas 


(Tõustes pikka, kasukat selga kohendades:) 
Eks ma ja... Aga sina, poiss, mis sa 
selle rondiga nüüd mängid! 


Peep 


(Keerab krae maha.) Tead, isa, ma lasin 
lauda taga märki. Küll ikka võtab jumali- 
kult see jaapanlane! Iga raks täkkesse. 


Kustas 


Niikaua raksutad, jah, kui omalgi raks 
käes. Sõjaväed maanteel... 


Peep 


Ah, mis sõjavägi see nüüd seal maan- 
teel — ise vahetab leivakannika vastu oma 
püsse ja muud värki! 


Elts 


Mis sinul nendega asja. Sina, Peep, õpi 
parem. Mis sa nihukeste värkidega — teed 
endale veel haiget. 


Peep 


Egas mina mõni poisikene pole, ema! 
Tean ise kohe kõik. Tahad võtan sinu silma 
all siinsamas selle püssi sajaks tükiks lahti 
ja panen kokku kah. Vaata! (Valmis teoks.) 


Elts 


Või heldekene, mina kardan nihukest 
asja! (Ära kööki.) 


Kustas 
Kuule, poiss! 
Peep 
Jah, isa. Sa ei teagi — mina uurin kõik 
läbi. Tunnen isegi granaati ja kuulipildujat. 
Tead, minust saab ka kord ohvitser nagu 
on vend Äin. 
Kustas 


Soohl (Kindlalt:) Saagu mis saab! Aga 
nüüd pista see roigas reheahju taha ja mine 
viska lammastele heinu ette. Hakkad võib- 
olla veel sõrakindraliks. Kas kuulsid? 
(Tõmbab kasuka selga, tahab väljuda.) 


Peep 


(Õnnetult püssiga paremale.) Kuulsin 
küll... (Viimaste sõnade ajal kostab väljast 
hobuse puristamist. Mehehääl: ,,Trr... Ptruu...“ 
Venekeelseid vandeid.) 


Kustas 


(Jõudnud ukse ette, astub talle vastu vene väe 
karvases talimütsis sõdur.) Noh? 


Sõdur 

Tere. Vist siittalu peremees? 
Kustas 

Tere jah... Või päris maakeeli? 
Sõdur 


Oleme hädas, peremees, Anna uus ho- 
bune. Tee, näed, paha ja raske, meie loo- 
madel on kaelad läbi... 

Kustas 


Mis hobuseid te siit suure maantee äärest 
enam! Ammugi juba küüdis kõik. 


Sõdur 
Seda laulu laulab iga peremees — tun- 
nemel 
Kustas 


(Kukalt sügades:) Ju see siis õige laul on, 
kui kõik laulavad. Egas muidu! 


Sõdur 
Lora! Teame neid hallparuneid! Tooge 


aga hobused lagedale. Pole siin midagi 
sakslastele hoidmiseks. Muidu veel vaatame. 


Peep 


(Isa kõrvale astudes:) Las aga vaatavad 
niikaua kui sakslased tulevad ja nabivad 
kinni, vaat siis! 


Sõdur 
Ma küsin veel kord: kas siit talust an- 
takse heaga küüthobust või mitte? 


Kustas 
Jumala eest, minu hobused on väljas. 


Peep 


Või kui ka kodus olekski — ega iga 
sinel vääri veel hobust. 

Sõdur 
Sinu koht, poisike, on alles ema nisa ot- 


sas. Seepärast pea oma mokk maas, kui me- 
hed räägivad. 


Peep 


Noh, kui mina nisa otsas rippusin, ega 
siis sinagi veel mujal polnud kui käperdasid 
oma märja sees põrandal! 


Sõdur 


(Haarab vihaselt mõõgapärast.) Tattnina! 


Kustas 


Pea suu, poiss! 


Teine sõdur 
(Lonkides sisse.) Nu, kak tovarishtsh? 


Kustas 


Jah, kahju küll, aga meilt ei saa te mi- 
dagi. 
Sõdur 

Ei saa? Kes, kurat, siin sõjaliinil küsib, 
kas saab või mitte? Võtame oma jõu ja õi- 
gusega. 

Kustas 


(Tõmbab läkiläki pähe.) Seni olen ikka 
mina siin talus peremees olnud... 


Peep 
Ja igal hulgusel pole siin võtta ühtegi! 

Elts 
(Tuleb, taldrik koogiga käes.) Peep, mis 
sina n'd!.. 


Sõdur 
Ah te ähvardate? Vastuhakkamine re- 
volutsioonilisele = sõjaväele? (Karjudes:) 


Viienda polgu töökompanii nimel kuulutan 
rekvireerituks selle talu varandused! (Kaas- 
lasele:) Võtke hobused ja muu, mis vaja. Pä- 
rast tuli otsa! (Süütab suitsu.) Vosmite vse! 


Teine sõdur 
(Püssi raputades Kustase ette:) Vot tebe... 
Hasäin! Ktsortu! (Naerab.) 


Peep 


(Isale:) Noh, ätt, kas näitame neile koer- 
tele? Meil on ju kaks püssi majas. 


Kustas 
(Seisab juhmilt.) Mine, hullvaim! 


Ain 
(Sisse.) Tere jõudu! (Ta on mundris, re- 
volvrikabuur puusal.) 


Peep 


(Kohal hüpates:) Bravoo! Ain! (Kätega 
vehkides ja hüüdes:) Siin on röövlid platsis! 


Ain 
(Sõdurite poole:) Mis sigadusi siin te- 


hakse? 

Sõdur 
Seltsimees lipnik, sakslane on lähidal, 
oma loomad ei võtnud vedu... 


Ain 
(Kärkides:) Siis peavad võtma sõjamehe 
sääred. Riisumine on keelatud, teate küll. 
Sõjakohtu alla lasen anda igaühe, kes jul- 


geb... 
Sõdur 


Kuidas käsete, seltsimees leitnant... Ei 
tea kui kaugel see vaenlane peaks õige 
olema? 

Ain 

Võib iga minut külasse sisse marssida. 
Tehke, et kaote. Diviisikomandandi nimel 
on minul ülesandeks hoolitseda selle eest, et 
väsinud mehed ei jääks küladesse tukkuma. 
Noh, minge! 

Sõdur 

(Kelles pole kustunud kogu distsipliinitunne.) 
Kuulen, seltsimees leitnant. Aga mis saab 
siis varustusega reel? 


Ain 
Pole see teie asi. Üldine taganemine, 


kes siin küsib ühest reekesest või mõnest 
kuulikastist. Ei küsita tervest Venemaast. 


Sõdurid 
(Vaikides ära.) 
Peep 
Said nüüd! Lähevad nagu koerad, sabad 
sorus! 

Am 
(Omadele:) Nüüd tarvis nende hobused 
ja regi oma hoole alla võtta, kohe... 


Peep 


Kas anname tina tagant kah või? 
Ain 
Mine n'd ikka — mis jänestest lasta. 


Kustas 


Vaata, kus ikka mängisid tüki, et... 
(Mehed kaovad häälitsedes pahemale.) 


Elts 


(Toibudes:) Jumal küll, põlved võttis 
kohe nõrgaks... (Asetab taldriku lauale.) 


Kladri 
(Natuke üle kahekümne tüdruk, õhetav ja 
värske, pihtkasukas, mille üle visatud suurrätik, 
köögiuksest sisse.) 7 Tere, naabriema! Kas 
saite röövlitest lahti? 


Elts 


Ah sina, tütreke... Tere... Jah, ime- 
tegu — kui seda Aini poleks juhtunud tu- 
lema, siis... Süda kohe külm... 


Kadri 
Mis sina, naabriemakene, nüüd kõike 
nii südamesse. Paha sõja aeg praegu... 

Elts 


Muret ja südamevalu teevad... Kar- 
dan selle Peebu pärast, nagu tuulispask teine 


kohe. 
Kadri 
Mina jälle olin hirmsasti mures Aini pä- 


rast, kogu päev läbi süda justkui kiskus 
sees. 


Elts 


Sinul soe süda, laps. Eks see Aingi ole 
teinud südamevalu, kui jooksis vabatahtli- 
kult sõtta ja ohvitseriks. Kasta poleks saa- 
nud ennast kõrvale hoida? Küllalt. Kas 
vanamees ei rääkinud või mina? Aga näe, 
on teisel nihuke kärsitu vaim sees, ei püsi. 
Pane või pael jalga, ikka läheb. Ja küll tu- 
leb samasugune tuulepea sest Peebustki... 


Kadri 
Peep alles poisike. Aga Ain, kus on 
ikka julgust ja mehisust! 


Elts 


Kangekael on ta, tütreke... Oma laps, 
aga näe, missugune. 


Kadri 
Tean, ema. Aga mehel peab olema kan- 
gust ja julgust. Mees, kes aina teiste taht- 
mist täidaks, polekski kellegi mees. Ain 
aga, ema, sa'i tea! (Paneb üliriided varna.) 

Elts 


Tean, laps. Südame poolest on ta ju 
hea ja sünnis inimene. Aga mõtted, mõt- 
ted — need käivad laialt... Vanamees 
ees, pojad takka järel, Kirepi sugukonna 
rahutu veri... 


Peep 


(Sisse tormates:) Tead, ema, kaks uut ho- 
bust saime juure! Sõdurid jätsid maha. 
Ah, tere Kadril Vaata, nüüd laseme varsti 
ratsa mõlemad — mina ja Ain! (Viskab 
mütsi ja palitu varna, all koolipoisi riietus.) 


Elts 


Ennäe mul ratsanikku — kooliranitsaga! 


Peep 


Ah, mis kooli nüüd või. Kui tulevad 
sakslased, vot ei lähegi nende kooli, kui ta- 
han! 


Ain 
(Rahulikult sisse astudes:) Näe, tere Kadri! 
Kust sina siis nii järsku siia? ... (Annab käe.) 


Kadri 
Eks ole silmad peas minulgi. Sina ju 


siin külas justkui mõni kindral, kes sind ei 
näeks? 


Ain 
(Sinelit varna riputades:) Tühja nüüd rää- 


kida, 

Peep 
Löömaks oleks läinud, päris veriseks 
löömaks kohe, kui seda meest poleks para- 
jal ajal tulnud! 
Ain 
Tasem, tasem noormees. Kes nii rää- 
gib's kohe! 
Elts 
Istuge siis ometi ja proovige meie karas- 
kit kah, (Lõikab, pakub.) 


Ain 
Istu, Kadri. 
Kadri ja Ain 
(Istuvad lauda.) 


Kustas 

(Väljast tulles:) Tere, Kadri! Näe, mis 
lugu meil oli, tahtsid üle võtta, aga andsid 
kaks looma juure. (Ainile:) Pole kohe kus- 
kile panna. Tõmbasin niisama rehe alla 
varju. 

Ain 
Sõjasaak. Hoia nagu oma. 


Kustas 

(Paneb mütsi varna, istub. Süüakse.) Noh 
Ain, kuidas nende sakslastega seal linna 
pool siis? . Hirmutasid venelased nii ära, 
(3 RAN 

Ain 

Sakslased — tulevad. ' Tartus juba sees. 

Kes neid! enam peab või pidada mõtlebki... 

Punaste nõukogud jooksevad laiali.  Lin- 
nades, kus meie mehi enam koos, kavatse- 
takse võim üle võtta ja oma õigusi seletada 
sakslaste ees. 
Peep 
(Laua taga.) Aga kui hakkaks õige saks- 
lastele vastu? Mis nemad siia otsivad? 


Kustas 


Sina, teravkeel, pea oma suu, kui inime- 
sed räägivad. Sinu pärast see tüli nende 
viimastegagi ... 

Ain 

(Selgitades:) Üldine olukord on kaunis 
räbal: venelased rüüstavad, sakslased taga 
Sa vist sama. Kes kurat siin oskab tark 
olla! 


Kadri 


Parun olevat kah vist teel koju. Metsa- 
vaht tõi mullegi käsu õhtul jälle mõisas olla. 


Ain 
Noo, või parun ka juba teel? 


Kustas 
Kuhu's need raiped? Teadagi! 


Peep 
Need moonakad oleks ikka vahepeal pi- 
danud mõisad ära jagama — vaat tulnud 
siis veel! 
Ain 


Asi läheb keeruliseks... 

Kustas 
Neid plaane peetud mitmet kanti. Teab, 
kas peaks õige midagi kõrvale kah toime- 
tama või? Võõras vägi, mine tea. 


Ain 
Mis varjul, see varuks. Ega mõte pole 
laita. 
Kadri 


Meie vanamees kuuldus ka selle ümber 

koperdavat. 
Kustas 

(Lauast tõustes:) . Võivad siis õige pea 
tulla... Noh eit ja Peep, pistke siis midagi 
selga ja läki aida juure. Kohendame ära. 
Sakslastel, räägitakse, nälg varuks — eks 
need ole veel hullemad kui venekad. (Ära.) 


Peep 
(Minnes:) Mujal keedetakse viljast vii- 
na. Eks või seda meiegi teha, kui mujale 
panna ei saa. (Ära.) 


Elts 


Kas sa kuuled — või juba viinagi oskab 
ajada see meie poiss! (Ära. Hakkab hämar- 
duma. Kadri ja Ain silmitsevad viivu üksteist.) 


Ain 
Noh, kas ma pole jälle kodus, tüdruk? 
Asjata vesistasid silmi. 


Kadri 
(Õhates:) Vesistaks või praegugi... Kõik 
see elu... (Sõrmitsedes Aini nööpe:) Vaata, 


kui läikivad nööbid sul... 

Ain 
Ära's ole nii mossis! Olen ju jälle sinu 
lähidal siin... Ja eks need sakslasedki ole 
inimesed nagu meiegi — tulgu. 
Kadri 
Inimesed küll, aga kas pole nagu õudne 
mõtelda — ise mitu aastat sõdisid nende 


vastu... Kirjutasid ikka vaenlane ja vaen- 
lane, aga nüüd justkui ootaksid teisi isegi? 
Ain 


Tühja nüüd seda! Sõjas on iga mees 
vaenlane, kes vastu laseb. Egas sellepärast 
midagi. Langed vangi ja oled sõber kohe. 
Või mis minul siin karta? Olen erapooletu 
Eesti rahvaväe sõdur, mis neil minust või 
minul neist. 

Kadri 


Minu süda on küll nii veidralt raske... 
Ain 
(Tüdrukut enda ligi tõmmates:) Kujutled 
tühja, Kadril Süda — see petab niisama. 


Kadri 
Ei tema peta kedagi. Kui tulid äkki ja 
teatamata sõjast tagasi — kui salapäraselt 
kerge ja rõõmus oli siis mitu päeva ette! 
üüd aga, näe — rõhub, nagu kivi rinnus. 
Ain 


(Silitab ta pead.) Vaenekene! (Hoogsalt:) 
Tead, Kadri, kui nüüd vähe selgemaks lä- 
heb see maailma värk, teeme asjad ühele 

poole. Eks ole siia Kirepilegi noort ja virka 
kätt vaja. Mis? 
Kadri 
(Vaikselt:) Kes teab, millal sellest... 
Oodatud aastaid, tuleb ehk veel oodata... 
Sina ju sihuke... 
Ain 
(Haarab ta pea ja suudleb.) Mina... Vaa- 
ta, sihuke olen mina! Sina, minu väike koo- 
liõekene. Mäletad, kui lidusime läbi lume 
kiriku juure? . Mõlemad veel nii rumalad, 
aga ometi armsad üksteisele. Kas ei olnud, 
Kadri? 
Kadri 
Jah, Ain. Aga ma justkui ei julge loota 
seda kõike. 
Am 
Minu pärast? Oh, mis sa nüüd!.. 
(Seisavad, käed üksteise õlgadel.) 


Kadri 
Sinu — ei tea. Aga enese pärast... 
Ain 
Et kutsuti jälle mõisasse — kardad? Ära 
mine! 
Kadri 
Sul hea ütelda. Sa ei tea seda kõike. 
Aga minul on väga raske. Sellepärast see 


südagi nii... (Vallandab enese.) Oi sa tae- 
vas, ma peangi juba minema hakkama... 


Kas saadad mind, Ain? 

Ain 
Mis sa sinna siis nii kipud? Ruttad 
kohe? 
Kadri 
(Riietudes:) Mitte ei ruttaks, sugugi mitte. 
Tead küll, et seal see metsavaht oma vana 
loriga ja kõik see värk... Aga isa. Temal 
vaesekesel on ka ränk suure perega. Üks 
suu jälle vähem söömas ja sedavõrra ker- 
gem. 
Ain 


Ega isa sind saa sundida. 


Kadri 
Ta ei sunnigi. Aga kehvus nagunii ma- 
jas. Perametsa pole mõni Kirepi, kus kõi- 
gest küllus ja rikkus. Meil iga laps oma 
leivatüki eest juba maast madalast väljas — 
kuidas mina siis nüüd järsku? Mul oleks 
häbi päris... 
Ain 
Nojah, aga olgu see viimast korda. Kui 
sa just arvad, et pead, siis mine. Aga mis 
puutub metsavahisse, siis see jäta juba minu 
hooleks. Ega ta nüüd, kus mina siin, jul- 
gegi sulle nii ligi tikkuda. (Tõmbab sineli 
selga.) 


Kadri 


Sa ei tunne metsavahti, Ain. 
Ain 
Seda paremini tunnen aga sind. 

Kadri 
Mind? (Nukralt naeratades:) Mina olen 
ikka endine ja ühesugune. Alati. Aga tema, 
ta ei unusta seda vist surivoodilgi, et lükka- 
sin sinu pärast tagasi tema kosjad... 


Ain 
Vanapoisi jaburdused! Muud midagi. 
Küll mina ta nüüd juba unustama panen. 
Tohoo kurat, mis õigus võib ühel vanal ja 
lombakal metsavahil olla sinusugusele tüd- 
rukule? 
Kadri 
Sina räägid õigusest — tema sinu õigust 
ei tunnista. Ütlen sulle, Ain, ta on kiskja, 
hunt — hoia ennast tema eest! 


Ain 
Nonoh, mis sa tühjast! Egas minugi 


küüned pole lihasse kasvanud? Kui sina 
ainult eneses kindel oled, siis metsavaht — 


ah... 


Kadri 
See see kõige koledam ongi, et sina kah. 
Olete mõlemad nagu kaks... Ah, mis sest 


rääkida! Ma olen kolm aastat oodanud ja 
võin veel oodata. Lähme nüüd! 


Aim 
(Ukse poole minnes:) Kui peaksid teine 
kolm aastat veel ootama, siis kõngeb too 
sinu kardetud metsavaht. Vaat, mis mina 
sulle ütlen, Kadri. Ära ole veider... 
(Lähevad.) 


E esriie 

II pilt 


Öö. Endine peretuba. Eesriide avanedes kuul- 
dub koerte haukumist, mis järjest ägeneb. Hetk 
hiljem ilmub pahemalt Kustas. 


Kustas 


(Tõmbab tikku, süütab raskelt tuldvõtva ras- 
valambi. Ta on säärikutes, kuid aluspükstes, pikk 
kasukas ümber.) Mida paganat need koerad 
peaks lõhkuma? Juba hulk aega, murravad 
kohe... (Pusib lambi kallal.) Sõdida saavad 
ja kõike, aga et seda õlikest kah... 0Sus- 
suta seda lambarasva nagu kurat teab mis! 
(Saab lambi põlema, kuulatades:) Õige asi see 
ikka ei või olla... 


Peep 
(Unise näoga, kuid täies riides, paremalt la- 
vale tormates:) Mis? Ah koerad? Isa, ma 
võtan AÄini revolvri ja vaatan. 


Kustas 
(Sisemise rahutusega:) Kas Ain on kodus, 
poiss? 
Peep 
(Kõheldes kesk tuba:) Kodus, ja magab 
nagu seitse meest. Teda ma siin (lähinedes 
salamisi) teda ma valvasingi... 

Kustas 


Kuule, kuskil nagu käiakse. (Kuulatavad. 
Koerte haukumine ägeneb.) 


Peep 
Tullakse, isa! (Vahivad uksele.) 


Kustas 


Kurat, need ajad ja ööd! Tööinimene 
ei saa ka enam puhata puhkamise ajal... 
(Järsku põrutatakse uksele.) 


Sasmin 
(Hääl väljast:) Tehke lahti, Kirepi pere- 
mees! 
Ain 
(Pooleldi riides, paremalt esile hüpates:) 
Oodake! (Tagasi.) Kustutage tuli! 


Kustas 
(Püüab kustutada, siis segaduses:) Kuidas 
seda tuld's nüüd enam... Teised ukse 


taga... (Põrutatakse tungivamalt.) 


Peep 
(Jookseb paremale Aini kambrisse, haarab re- 
volvri. Uksel tekib Ainiga selle pärast kisklemine. 
Ain tõmbab poisi tagasi paremale.) 


Am 
(Uksel:) Ära mängi narri, poiss! (Kolki- 


mine väljas võtab kurja iseloomu.) 

Kustas 


Ei see elajas jäta... Tuleb ikka minna 
Vaatama... 
Peep 
Lähme kahekesi, isal (Mõlemad pahemale 
ära.) 
Äin 
(Jookseb riietudes kambri ja peretoa vahet, 
kuulatab närviliselt.) Käed puhtaks, olgu kes 
tahes! -(Põletab lambil pabereid. Sõtkub tuha 


põrandale laiali.) 


Kustas 
(Väljas.) Kes seal on? 
Sasmin 


(Väljas.) Seaduse ja võimu nimel... 


Peep 
(Tormates pahemalt:) Sakslased, Ain, 
sakslased! 
Ain 
(Jääb hetkeks mõtlema.) Vaata kus kura- 
did! Või kohe nii ruttu. 


Peep 
Jah, tulevad, tulevad — lippa köögi 
kaudu minema! 
Ain 


(Teeb hüppe tahapoole; rahunedes tagasi.) 
Lollus! Miks ma õige peaksin jooksma? 
Eks tulgu siis. (Kindlalt:) Tulgu ja rääkigu, 
mis nad õige tahavad. 

Peep 
(Vahib imestudes venda.) Ja sa ei kardagi, 
mitte üks mõhk? 
Ain 
Kas püssid ja muud riistad peitsid kor- 
ralikult ära? 
Peep 
Jah, vennas — puha aida põranda all. 
Saa enam isegi ligi. (Uksele ilmub Kustas, tema 
järele metsavaht Sasmin ja kaks sinihallides mund- 


rites saksa sõdurit.) 


Kustas 


(Pahandades:) Sina metsavaht ka... Oma 
inimene, aga sedamoodi öösisel ajal... 
Nagu varast ajaks taga... 


Sasmin 
(Lüheldane, habemetüükais mees, 50 a. üm- 
ber. Talveriietuses, pisut lonkav ja sapine, üldi- 
selt aga kaunis arenenud.) Pole siin kedagi pa- 
lumist ja paitamist. Jumal tänatud, kord 
ja valitsus on jälle majas ja — punased 
püüame kinni! 
Kustas 


Mis punaseid te, hullud, siit ajate? 
Sasmin 
Ega kedagi, Kirepi. Amet nõuab. 
Ain 
(Vormiriides, suitsetab rahulikult lakke vahti- 
des.) 

Peep 


Punased vist juba Võru taga... 


Sasmin 
Na-nah, rebased ja siitkandi talurahvas, 
need on ühtmoodi kavalad mõlemad. .Ai- 
nult head rauad aitavad. Ja meie rauad, 
Vaata... (Teeb liigutuse sõdurite poole.) Kogu 
vallal on rõngas ümber. 


Kustas 


(Sissepoole taganedes:) Sõge, nagu oleks 
siin mõni röövlipesa või kes teab mis! 


Sasmin 
(Edasi lombates:) Na-nah, küllap seda al- 
les selgitatakse, Kirepi peremees. (Põrnitseb 
Aini.) Jah, küllap seda... Kas Ain Küüt 
on kodus? 


Ain 
Justament. See olen mina. Tere, metsa- 
ärra! Üpris rõõmustav... 


Sasmin 
(Kahevahel olles, enesele:) Mis maksab 
nüüd enam ühe enamlase tere — mitte ke- 


renski rublatki! (Ainile:) Ain Küüt, minul 
on käsk teid, kui endist vallakomitee liiget, 
kutsuda kohe mõisasse. 


Elts 


(Paremalt tagant sisse, jääb kuulatama.) 

Ain 
Praegu öösi, otsekohe? 


Sasmin 
(Teeseldud rahu ja lahkusega:) Kahjuks 
küll, otsekohe... 
Ain 
See paistab juba nagu arreteerimine või 
mis? 


Sasmin 


Minul on käsk — ja nagu näete... 
(Vihjab sõduritele.) 
Ain 
(Külmalt:) Mõistan. 


Kustas 
Ta pole ju midagi teinud. Oli siit meie 
küla peremeeste esindajana vallakomitees 
mõne nädala ja hoidis ilusasti tagasi maata- 
meeste ägedust... 


Elts 


(Nutusilmi lähinedes:) Kulla metsasaks, 
ütelge, egas midagi paha viimati veel? 


Sasmin 
Mina ei ole kohtumõistja. Mina teen, 
mis mind kästakse. Käsk on antud Ain Küüti 


mõisasse tuua ja tal tuleb tulla. Ükskõik 
kuidas, kas hea või halvaga. 


Peep 
(Tõusnud püsti pingile, jälgib pinevalt asjade 
arengut.) 

Ain 
Olen Eesti rahvaväe sõdur. Sakslastel 
pole vormiliselt õigus mind käsutada. 


Elts 


Mis sa nüüd sedasi, pojakene. Võib-olla 
härra kutsub niisama... 


Ain 


Keset ööd ja — selkombel! 


SŠasmin 


Teie pole esimene. Ja pealegi, teid kui 
ohvitseri kutsutakse. Või pean ma... 
(Vihje sõduritele.) 


Ain 
Ei, tänan. Olen silmapilk valmis. Seda 
imelikku käiku võib ju ka nii võtta, nagu 
läheksin ma mõisasse Kadrile külla... 
Sasmin 
(Naerab lõikavalt.) Külla, tore jah!.. 
Ain 
(Silmitseb Sasmini kahtlustavalt.) 
Elts 


(Võpatudes:) Ütle, metsavaht, mis sa ta- 
ad meie Äinist? 
Sasmin 
Mis minul muud kui viin ta oma pruu- 


dile külla, ah-ah-haa!.. 

Ain 
(Altkulmu metsavahti piiludes:) Või tahab 


metsavaht ehk ise olla tema külaliseks, ah? 
(Tõmbab sineli varnast rapsudes selga.) 


Sasmin 
Mina või mõni muu —- eks seda näita 
aeg. Nüüd muudkui minema. Mis siin se- 
letada. 


Elts 


(Usalduslikult metsavahile:) Sina Sasmin. .. 
sakslastega sõber! Ikka nagu oma küla ini- 
me ka, vaata siis, et Ainiga midagi paha 
ei... Oleme ju päris hästi läbi saanud 
ja... (Nuuksudes:) Pojakenel.. (Valmis 
Ainile kaela langema, kuid saab enesest siis võitu 
ja vajub käsi silmile surudes laua ääre.) Saks- 


lased! .. 
Ain 
(Kätt ema pihale asetades:) Minu pärast ei 
maksa muretseda, memm. On mõndagi näh- 
tud. Jääge siis nüüd kõik ilusti... (Annab 
isale kätt.) Jah, jääge rahulikult magama, 
küllap hommikuks olen tagasi. 


Sasmin 
(Endamisi:) Seda hommikut annab sul 
oodata, sõber! 


Peep 
(Hüppab maha, kätt andes:) Kuule, ven- 


nas, kas tulen sinuga nüüd kaasa, nagu luba- 
sin? 

Äin 
Ah, mis sa n'd! 
Sasmin 
Mõisas lasteaeda ei ole. (Ainile:) Lähme! 
Ain 
(Vaatab toas ringi.) Nägemist siis... 


Kustas 


Nägemist ja mõistlikkust, poiss. 


Elts 


(Puhkeb valjult nutma. Ain ees, siis Sasmin 
ja sõdurid välja, Peep ja Kustas jäävad juhmilt 
seisma. Tuli vilgub.) 


Kustas 
(Tuld sättides:) Jah, see inimese elu... 
hagu tattnina tuli... Kauakeseks... Ku- 
Nagi ei tea, kust tuleb tuulepuhang ja kuhu 
ta sind tõukab... 


Hääl väljast 
Jõudu Ain! Küll nüüd läheb hõlpsaks 


See maa saamine. Kui keeravad mättasse, 
kohe oma kuus jalga käes... (Sammud, kõ- 
nelemine, siis vaikus. Toasolijad tarduvad kuula- 
tama. Elts nutab.) 


Kustas 


Noh, ei tea mis sa hulud? Nagu see 
kedagi aitaks või miskit! Vana inimene... 

Elts 


Sinul ka südant sees! Taevas, oma last 
viiakse nagu vangi kohe... 


Kustas 
Oma või võõras — kõiki viiakse ja vee- 
takse. Egas seepärast veel maailm hukas 
pole, ega meelt heita saa! 


- Peep 
(Nagu ärgates, isale:) Kuule, isa, Pera- 
metsa Kadri... läks ju kah mõisasse? 
Kustas 
Noh läks — peaaegu samuti kui Ain. 
Mis sellest's) 
Peep 
(Ruttu riideid seiga tõmmates: Oi pal- 
jugi... (Eemalt kostab mitu pauku korraga.) 
Elts 


(Karjatades püsti hüpates:) Issand taevas, 
lasid vist maha! 


Peep 
Kurat võtaks! (Kiirelt välja.) 


Kustas 


(Vajub tummalt pingile, käed lauale kokku, 
kibedusega:) Jah, ei ole meil jõudu ega õi- 
gust oma maal... 


E esriie 

ll pilt 


Mäemõisa avar õu. Paremal ait lukuga uksel 
ja mõneastmelise trepikesega. Pahemal paar suu- 
remat puud, tulp pealkirjaga ,,Mäemõisa““. Otse 
taga pargi- või aiavärav ilustatud postidega, mille 
kaudu viib tee oletatava härrastemajani taga kau- 
gemal. Käigud mõlemalt poolt aita ja puude va- 
helt paremalt. 

Märtsi õhtupoolik, maa lumekeltsas. 


Peep 
(Pihtkasukas ja säärikutes, müts silmil, kõne- 
leb Kadriga, kes samuti üliriietes, puude vahel, nii 
st nähtav publikule, aga mitte härrastemaja poole:) 
Sina pead mind aitama, Kadri. 


Kadri 
(Ärevuses:) Aga kuidas, Peep? Ma olen 
kõigeks valmis. Saagu, mis saab. Mu süda 
ohe seisatas sees, kui kuulsin, et toodi siia 
nagu kurjategijat. Kartsin kogu aeg, et lase- 
vad ta maha nagu Sulase-Priidu ja Pops- 
üri, 


Peep 
Neist sakslase-närakatest võib kõike 
Oodata, Aga... tead, Kadri, mul on 
Plaan... 
Kadri 


(Endiselt:) Mis siis? .. Räägi! 

Peep 
Kõigepealt: muretse mulle aidavõti, 
mille ütlesid rippuvat köögis naela otsas. 
Nad on selle nähtavasti unustanud. Too siia. 
Edasi jäägu sinu mureks valvesõduri ära- 
meelitamine. Kõige muu eest hoolitsen juba 
mina ise. 


Kadri 


Aga Peep, vannu mulle: seda ei tohi 
keegi kunagi teada, isegi mitte isa ja ema! 
Eks? 

Peep 

(Kolme sõrme üles ajades:) Oma hinge- 
õnnistuse juures, minu suust ei tule sellest 
kõigest sõnagi. Ainult Ain võib kuulda pä- 
rast täit tõtt... 

Kadri 

Jah, ainult Ain. 


Peep 


(Nurgalt piiludes, hoiatavalt Kadrile:) Tst! 
Tulevad! (Taganevad pahemale.) 


Sasmin 
(Longates üle õue, suur võti käes, avab pere- 
meheliku iseteadvusega aidaukse. Tema järele 
saksa sõdur Ainiga.) Astuge aga lahkesti jälle 
sisse, kaprali-härra! Hotell on avar ja puh- 
tast luhvtist ei tule siin iialgi puudust kätte. 


Ain 
(Käed seljale seotud, tõrksalt:) Kas te ei 
tahaks juba oma kometimängimist jätta, 

metsavaht? Näete ju ise, need rumalad süü- 
distused ei pea paika. Nad ei julge mulle 
midagi teha. 
Sasmin 
Kuss, kuss, noorhärra! Ega siin pole 
mõni maatameeste miiting. Siin võib ker- 
gesti... midagi kurku jääda. 
Ain 
(Trepi ees seistes:) See on tsirkus. Ja 
teie, metsavaht, olete esimese järgu tsirkuse- 
tola. Mis narri te mängite õige? On see 
kellegi mehejutt süüdistada mind mõisa üle- 
Võtmise organiseerimises? Teate väga hästi, 
et mina... 
Sasmin 
Tean, tean, sõbrakene, et oled see pea- 
massuurikas siin vallas, võib-olla kogu kihel- 
konnas. Oled ülevõtmistega harjunud ega 
löö risti kuskil ette, 


Ain 
- Kui teil on minuga midagi isiklikku, siis 
õiendame arved nagu mehed omavahel. 
Sasmin 
Mehe ja mehe vahel on vahe... Kaa- 


bakatega ei räägita mehejuttu! Nende jaoks 
On vangirauad või midagi veel paremat. 


Ain 
Seda ma näen jah. Mõni mees ei vääri 


kaugeltki pükse. Talle passib hoopis pare- 
Mini paruni ratsapiits, nagu koerale! 

Sasmin 


Kes on siin sinu, näru, koer? 


Ain 
(Vihaselt ette:) Vilets valesüüdistaja, isik- 


likkude arvete õiendaja, argpüks mehe eest! 
(Jookseb talle rinnaga peale, tõukab.) 


Sasmin 
(Taganeb kohkudes:) Appi! Hilfel (Ku- 
kub käpuli.) 
Sõdur 
(Pisut purjus, haarab Aini heatujuliselt õlast.) 
Stopp! Stopp! 


Ain 
(Raputab enese lahti.) Käed küljest, koh- 
vivats! 
Sõdur 
(Tõukab Aini aita.) Marsch, hinein! 
Ain 
See on vägivald, sigadus! 
Sasmin 


(Trepilt, sõduri selja tagant, julgelt:) Välja- 
teenitud, sõbrakene. Iga külv kannab kord 
vilja... 


Sõdur 
Na, na? Sool!.. 
Sasmin 
(Tõmbab ruttu ukse kinni, lukustab ja pistab 

võtme taskusse. Endamisi:) Puuris oled mul, 
linnuke... Piiksu n'd niipalju kui tahad, 
ega Sasmini käest pääse sa kuskile... 
(Katsub ust. Sõdurile:) Gut aufpassen. Ein 
Bolschewik ... Kangemat kraadi... (En- 
dale:) Naistekütt ja kisakõril Küllap teeme 
vaikseks ja süütuks nagu tallekese. 


Sõdur 
(Kätt mütsi ääre tõstes:) Zum Befehl! Gut 
aufpassen. (Hakkab pikkamisi aida ees edasi- 
tagasi jalutama.) 
Sasmin 
Aufwiedersehen! (Longib lõbusalt vilista- 
des härrastemaja poole tagasi.) Külm. Aga las 
saab natuke karastada. (Lava hämardub pik- 
kamisi. Sõdur käib mõned ringid, puhub paljaid 
käsi, mis külmetavad. Siis toetub aidatrepile is- 
tuma. Topib külmetavaid käsi taskusse.) 


Peep 


(llmub paremalt aida otsa juure, — piilub ja 
kuulatab. Kaob. Pisut hiljem ilmub teiselt poolt 
aita Kadri.) 

Kadri 


(Ärevalt ringi vaadates ruttab pahemale.) 


Sõdur 
(Elavnedes laksutab keelt.) 7 Oh-hoo! 


Kadri 
(Seisatub hetkeks, vaatab sõdurile, püüab nae- 
ratada, kuid sellest kujuneb ärevuses veider-segane 
Brimass.) 
39 


Sõdur 
(Tõuseb, asetab püssi trepile, läheneb tüdru- 
kule.) Na, na? 
Kadri 


(Jahmudes ruttu pahemale ära.) 


Sõdur 
(Seisatab hargisjalu, naerdes:) Oh-hoo! (Lon- 
gib tagasi trepi ette, puhub käsi.) 


Peep 
(Tõmbab käega paremalt nurga tagant, jul- 
gustades Kadrit.) 
Kadri 
(Tagasi pahemalt.) 
Sõdur 
(Astub talle risti teele ette, = edvistades:) 
Na, na, schönes Mädel, wie geht's? 


Kadri 
(Jahmub, kuid nurgalt Peebu märguannet kin- 
naste kohta tähele pannes, peatub ja püüab naera- 
tada. Äkki taipab olukorra, näitab sõduri kätele.) 
Külm, mis? Kalt?.. 
Sõdur 
Kalt, jawohl. 
Kadri 
(Püüab sõdurile selgeks teha kinnaste vaja- 
dust. Vastastikune tumm mäng. Sõdur katsub 
näpistada tüdrukut lõuast, saab löögi käele.) 
Ma annan... Ich gebe... 

Sõdur 


Du — was? 

Kadri 
lch gebe dir... 

Sõdur 
Mir?.. 

Kadri 


leh gebe dir — kindad. 


Sõdur 


Was, Donnerwetter? 


Kadri 
Handschuhe! leh gebe dir Handschuhe, 


komm! —(Kutsub sõdurit enesele järgnema.) 


Sõdur 


(Vaatab uurivalt ringi.) Abgemacht! 


Kadri 


(Kaob kiiresti taha paremale.) 


Sõdur 
(Kahemõtteliselt naerdes ja käsi puhudes talle 
järele.) 
Peep 


(Hüppab kõike kaalule pannes otsustavalt ai- 
datrepile, kisub võtme taskust ja keerab ähkides 
lukku.  Surutult:) Ain, vennas, ruttu! See 
olen mina, Peep... 0(Aidast kostub kolinat.) 

Peep 
(Lükkab ukse lahti, kadudes seejärele hetkeks 
aita.) Kähku, vennas! (Vaatab välja.) Õhk on 
puhas! 
Ain 
(Uksel.) See on loll temp, poiss! Minul 
pole midagi karta, et jooksta — aga selle 
metsavahi-nadikaela pärast, olgu! Teise viha 
ja jonni pärast istuda — ei! Mingu siis — 
mingu siis lahti elu ja surma peale. Minugi 


poolest. 
Peep 


Jah, mingu! Küllap juba mina sind ai- 
tan, Äin. 
Ain 
Peal (Keerab ukse lukku ja võtab võtme.) 
Et nad niipea ei märkaks... 


Peep 
Tore jah, las passivad tühja puuri! 

(Mõlemad rutates paremale ära. Hetk hiljem lon- 
gib tagant esile sõdur ilusates kirjatatud kinnastes, 
muheledes omaette. Katsub korraks ust, võtab 
püssi, istub. Laulab:) 

Sah ein Knab' ein Röslein stehen, 

Röslein auf der Heiden... 


Röslein, Röslein, Röslein rot, 
Röslein auf der Heiden. 


Sasmin 
(Pahemalt tulles, pisut nokastanud:) Head 


viinad neil sakslastel! Peened poisid, üldse 
peenike rahvas. Aina herr ja herr... Ees ja 

taga... Viisakad. Viisakusest võib ajada 
kas või sellegi isandaga üks väike jutt. 
(Sõduri kõrvale.) Eks ole ilus õhtu, mis? On's 
teil seal Saksamaal sihukesi talveõhtuid? 
(Sõdur peab kõnelust nokkimiseks, tõuseb ja hak- 
kab sammuma edasi-tagasi. Sasmin väikese pausi 
järele:) Sooh, nüüd lõpuks on siis asjad ühel 
pool. (Süütab sigareti, siis uhkelt vastu ust:) 
Noh, härra rahvuskangelane, kuidas tujukene 
on siis ka? Ah? Uhkeks pead end? No lase 
aga edasi! Mis? Kas härra ei tahaks vahest 
saada ka ööpotti ja küljesoojendajat? Ah? 
(Kuulatab pinevalt.) Hm-hm, meie vaikime?.. 
See on suursugune, (Peatub, siis uue ener- 
giaga:) Aga oota, sina ussikene, küll vana 
Sasmin sinu rääkima paneb, küll ta sinust 
veel selle viisi välja võtab, mis ta just tahab! 
Kas nuuti või rauda, kuuled, aga painduma 
sind pannakse! Viis, viisteist aastat sunni- 
tööd! .. (Enesele:) Vaat kui rahulik. (Val- 
jult:)  Vahialune Ain Küüt, kas sa kuuled, 
sinuga räägitakse, tõbras! 


Sõdur 
(Lähineb ja kätt põsele pannes näitab, et 
Vang võib magada.) Schläft..., 
Sasmm 
Ah, mis sina tead kal (äkki rahutuks 
muutudes:) Kui ta... Kui ta kurat endale 
viimati nööri kaela pole pannud? Oleks vast 
nali! (Võtab võtme, keerab, lükkab ukse lahti.) 
Kas sa, elajas, kuuled kord või mitte, kes 


sinuga räägib? (Veel rahutumalt:) Kahtlane... 
as pean rääkida laskma püssipäraga või? 

(Tõmbab aidalävel tikku, valgustab. Järsku karju- 
des:) Läinud! Tühi! Ärajooksnud! Leer! 


Sõdur 
(Ruttab ehmunult uksele, uus tikutõmme, va- 
hivad mõlemad kohkunult tühja ruumi.) 
Sasmin 
Näed, ganz leer! 
Sõdur 
(Kehitab arusaamatuses õlgu, astub aita.) 
Sasmin 
(Mõõdab teda söövate silmadega, siis järsku 
sisinal:) Sa salakaval madu! Sa sakslase- 
näru! (Sööstub sõduri kallale, lööb, tõukab aita, 
annab jalaga tagant ja sulgeb ruttu ukse.) Sa... 


Sa... (Ägeduses:) Panen su mulda nuusu- 
tama nagu tolle teisegi! Oodake ainult! 


E esriie 

IV pilt 


| 


Lava endine. Aeg kevadine. Puud lehte mi- 
nemas. 


Parun Budhardt 


(Sammub rahutult edasi-tagasi mööda õue- 
muru, pekstes jalutuskepiga rohupäid. Ta on pikk, 
tugev mees ligi 50 a., kannab üleskeeratud vurre, 
kitsaid säärikuid, jahiülikonda ja sulega kaapu.) 
Kas sinu, töbras, arvama, et minu mois pi- 
dama söötma köik see hulk soldat? 


Sasmin 
(Alandlikult seistes, müts näpus.) Paruni- 
härra, talumehed on kõik vilja ja liha ära 
peitnud. 
Parun 


Siis sinu votma need soldat ja otsima 
üles. Mois on toonud see ordnung, mis talu- 
mees tahtma. Nüüd tema pidama ka maks- 
ma kinni see ordnung. Kuulma, metsavaht! 


SŠasmin 


Kuulen, parunihärra. 


Parun 


Kuulma ja pidama meeles: Kes vastu 
hakkama minu käsk, see votma kinni ja too- 
Ma moisa! 

SŠasmin 
Jah, parunihärra. Aga või see mõiski 
nüüd mõni kindlus — näe, see Kirepi Kus- 
tase punane poeg läks ja jäi. Soldatid on 
hooletud. 
Parun 


Mis? Sinu julgema ütlema see Saksa 
kaiseri soldati kohta? Kas sinu teadma. et 
see Saksa kaiseri soldat ära voitma Belgia, 
Frankreich, Inglise kuningas ja Vene tsaar? 
Ja minu metsavaht julgema teotama see 
tema majesteedi braver soldat? - Donner- 
wetter! 


Sasmin 


Egas mina, parunihärra! Mina niisama... 


Parun 


Niisama? Sinu pidama olema üks suur 
respekt ja suur austus see Saksa kaiseri sol- 
dat vastu, sinu pidama armastama see Saksa 
soldat ja see Vaterland! Moistma? 


SŠasmin 


Jah, parunihärra. 


Parun 


Armastama ja austama nigu oma juma- 
last säetud ülemat, parunihärrat! Sinu pida- 
ma andma see eeskuju sellele rumalale rah- 
vale, sellele lollile talupojale. Sinu olema ju 
üks moistlik ja haritud mees, metsavaht — 
sinu rääkima see saksa keel ja teenima 
moisas. 


46 


Šasmin 


Jah, parunihärra. Aga saksa soldat las- 
kis põgenema tolle, tolle bolsheviku. Võta 
nüüd säärane metsast kinni! 


Parun 


Noh, laskma ja — saama oma karistus. 
Kuulma, metsavaht, sinu olema üks tark 
mees. Aga sinu olema ka üks loll mees. Mis 
sinu vedama liiga vara moisa see mees, see 
bolshevik? Tema ei olema maatamees, sinu 
tegema minule ja omale üks blamaash, met- 
savaht. Rumal mees olema. Sinu votma 
kinni, kui paras aeg olema ja — tooma 
moisa. Sinu olema kaval ja tark... 


Sasmin 
Aga parunihärra, ta oli punaste vallako- 
mitees. Ja, ja — lõi minu pruudi üle. 
Parun 


Gott sei dank! Kuidas sinu votma kokku 
üks pruut ja üks politiika! Sinu, metsavaht, 
ära fusserdama! Küll parunihärra ise teab, 
keda tooma moisa, keda mitte. Ordnung 
muss sein, metsavaht. Ja kui sinu tahtma see 
Kadri, see köögitüdruk — minu voib and- 
ma sinul see Kadri, see köögitüdruk... 


Sasmin 


Tänan, parunihärra, tänan!.. 

Parun 


Sinu, metsavaht, aber pidama lahti oma 
silm. Kui see ohvitser salaja ässitama, kui 
tema tegema üks politiik, rääkima kuskil üks 
mässujutt — vot, votma kinni ja tooma 
moisa. Saama karistus, üks väga valju karis- 
tus. Moistma? 

Sasmin 

Mõistan, parunihärra. Aga kas siis pa- 
runihärra arvab, et talumehed ilma mässu- 
jututa peidavad oma vilja ja liha ja kõik 
muu kraami? Et nad sildu parandama ega 
teid ehitama ei tule? (Saladuslikult:) Paruni- 
härra, külas liiguvad päris kõvad jutud mat- 
side salkade asutamisest, Lubavad tulla, põ- 
letada ja tappa, nagu viiendal aastal, maha 
kõik mõisad... Püssid ja kuulipritsid ole- 
vat neil... Ja see ohvitser, seesama bolshe- 
vik, teeb kõike seda mässu. Mina arvan, 
meie peame tema kinni püüdma nii ruttu kui 
vähegi võimalik, parunihärra. Või muidu 
tema teeb mässu... 


Parun 


(Pisut kohkudes:) Mis sinu ütlema? Ne- 
mad tahtma poletada see minu mois, see 
illus mois? Püsside ja kuulipritsidega? Oi, 
metsavaht, meil olema see Saksa soldat — 
aga meil olema vähe soldat. Rohkem soldat 
vaja moisa tooma, metsavaht. 


SŠasmin 


Soldatit võib tuua, aga need tahavad 
spekki ja muna, parunihärra. Parem lubage, 

et püüame kinni mässujuhi — ükskõik kas 
elavalt või surnult. 


Parun 


Mis sinu veel rääkima! Kui sinu teab 
köik see mäss, votma kinni ja tooma moisa. 
Kohut moistma meie. Sinu olema üks tark 
mees, metsavaht, sinul olema hea nina. . 


Sasmin 

Tänan, parunihärra. Aga kas paruni- 
härra ei oleks ka nii armuline ja lubaks selle 
Väikese metsavahikohakese mulle päriseks, 
kui talitan kõik ilusasti parunihärra soovi 
kohaselt ja teen varakult avalikuks terve 
mässunõu? Mõisa jääb põletamata ja kõik 
muud pahandused tulemata... 


Parun 


Nüüd sinu jälle üks rumal mees olema, 
metsavaht! Sinu enne tegema see töö ja siis 
küsima see palk. Parunihärra midagi ei kee- 
lama, kui sinu olema temale truu ja ustav. 


SŠasmin 


Tänan südamest, parunihärra, tänan! 
(Peaaegu valmis kintsu kaapama.) 


Parun 


Genug, genug! Votma nüüd see plakaat 
(pakk plakateid on juba varem trepil valmis) 
Ja panema üles moisas, külas ja verstapostil. 

€rr Oberkomandant käsib votta see vili 

talumehelt ja andma tema majesteedi Saksa 
kaiseri soldatile. Kuulma, metsavaht? (Ära 
aiateele.) 
SŠasmin 

Kuulen, parunihärra. (Paar sammu aupak- 
likult saates, siis müts pähe, sirutab selga kauasest 
poolküürus hoidmisest, võtab trepilt mõned müüri- 
lehed, haarab samast valmispandud vasara ja nae- 
lad ning asub lava pahemal serval seisva puu külge 
taguma paberit, mil suur pealkiri: ,,Korraldus“, 
edasi silmapaistvalt ,,mina käsen“, ,,mina keelan“.) 
Luba ja voli on jälle käes! (Vilistab.) 


Miina 
(Umbes 35 a., tallipoisi lesk. Kaunis lohakas 
ja rumal, aga pealetükkivalt edev naine. Võidu- 
nud riided, sitsirätik kuklas, lahtised kotad jalas, 
kott õlal, tuleb pahemalt.) Jõudu, metsahärra! 
Või kohe peenem kirjatöö käsil? 


Sasmin 
(Uhkelt:) Eks peenematel meestel ole 
ikka peenem töö. 
Miina 


(Jääb peatuma.) Ju näha on. Aina här- 
rastemaja vahet ja aknataguseid jõlgub nüüd 
see mees. Et tuleks vahest ka vaest leske 
vaatama, nagu varematel aegadel. Aga kes 
nüüd lesest enam! 


Sasmin 
(Askeldades, teeskleb kuulmatust:) Ei tea, 
kas Toode Miina tuleb küla poolt või? 

Miina 


(Veidi pahanedes:) Nii see lesknaise elu 
on: kõlbab nokkida ja ninagagi visata. 


Sasmin 


(Endiselt:) Kas Toode Miina toob õige 
pulmapuskarit või? 


Miina 
(Teist tooni haarates:) Kui Sasminist peiu- 
Poissi saab, küll Miina viinad välja teeb. 


Sasmin 
(Nokkides:) Einoh, minust saab igal ajal 


asja. Näe, praegu kohe kosjakuulutuste üles- 
Panekuga ametis... 


Miina 
(Edvistades:) Ja mina jälle, näe, tassin 


karaskijahu... Mis siis muud kui teeme 
kaubad kokku, metsavaht? 


SŠasmin 
Miks ei tee. Ikka sabad kokku! Jaani- 


bäevaks pulmad, hõissal (Haarab vallatades 
naisel ümbert kinni ja keerutab teda.) 


Mii 
(Püüdes kaval olla:) Mis see metsavaht 
nüüd naerab niisama lesknaist! Metsavahil“. 5 


nooremaidki... 9 6% 

Sasmin 
(Vasaraga toksides:) Nooremaid ja vane- 
maid... Mees see, kel mitu. Ja või see 
naine hobune on, kellel vaadatakse ham- 
mast. 
Mii 
Küllap vaadatakse hammast ja muudki. 
Näe, rahvas teab rääkida, et ŠSasmini süda- 
mekene juba ammu Köögi-Kadri pluusi- 
põues... 
Šasmin 
(Kurjalt üles vaadates:) Kes, kurat, seda 
juttu räägib? 
Mii 
Eks need, kel silmakesed teravad ja 
kõrvad kikkis. 
SŠasmin 
Noh, ja mis sel Kadril siis õige viga on, 
ma tahaks teada? Tüdruk nagu tedrekana... 
Muudkui tõsta tiiba ja mängi kukke. 


Mii 

(Hoiatades:) Ega pole, jah, muud kui et 
perekonnal nagu plekk küljes. Vend punaste 
leerist... Kuidas siis nüüd metsahärra sihu- 
kest tüdrukut? > 

Sasmin 

(Riivatult:) = Kes kartuli seepärast söö- 

mata jätab, et tal ussiauk ihus? 


Mii 
Jah, aga seda tervet kartulikest ei näe 
keegi! (Pealetungivalt:) Sina oled pime, met- 

savaht. Sina ei tea sest Kadrist veel pooli 
asjugi. Armastad ja õhkad ainult tema jä- 
rele, justkui mõni poisike. Sinuealine mees 
vajaks tõsist ja ausat naist. Mitte sihukest... 
sihukest ringilaskjat nagu see Kadri. 


SŠasmin 


Kuule, mis sina temast õige tõrvad nii? 


Miina 


Taevas hoidku, või mina tõrvan! Niisu- 
gust ei saagi hullemaks tõrvata kui ta juba 
on! Mina ainult sellepärast räägin, et minul 
sinust vaesekesest kahju on, Sasmin. 0—Sina 
oled kena mees ja... 0(Lähemale, kähinal:) 
Sa ei teagi, et tal tolle Kirepi jooksikust po- 
jaga juba laps on olnud, et ta selle mant ära 
on teinud ja... 


Sasmin 
No-noh, kas sina olid õige abiks tege- 
Mas või, mis? 
Miina 
Tõsi jutt, Sasmin. Sa ei tea... Kadri 
selle ohvitserist-kavaleri siit mõisast põgene- 
ma aitaski, vaat mis! Ja sina paned soldati 


kartsu, lased karistada, Eh-eh-hee, metsa- 
saks... See elukene on õige keeruline värk! 


Šasmin 
(Järsku ägedalt:) Kust sa need jutud võ- 


tad, Miina? Räägid kadedusest, muud mi- 
dagi, 

Mii 

Taevas hoidku, mina ja — kadedusest! 
See minust sama kaugel kui kavalus... 
Räägin selgest lugupidamisest sinu vastu. 
Kogu küla ja vald tõukab, et näe, kuidas 
metsasaksal tõmmati nahk üle kõrvade... 


Sasmin 
Kes julgeb nii rääkida? Ütle! 


Miina 
Taevas hoidku, egas mina juures pol- 
nud! (Taibates oma kõne vastupidist mõju soovi- 
tule:) Ehk tõukavad koguni tühja, kust's 
mina! 
Sasmin 
Mis sa's plärad siin, kurat võtaks! (Viha- 
selt:) Segad inimest töös. Käi minema! 


Mina 


(Heitunult paremale minnes:) Või taeva- 
kene, ei tohi enam suudki lahti teha... 8Sõ- 
nakest tõttki ei tohi enam rääkida! (Ära.) 


Sasmin 

(istub trepile, mõtiskledes oma ette:) Või 
nii! Või kohe niimoodi! Lora! (Uue hooga:) 
Aga kui siiski? .. (Tõuseb, vaatab härrastemaja 
poole.) Vaata kus mul kellasepad! Soojenda 
madu oma rinnal... Vaata, vaata... Noh, 
ei ole veel pääsnud minu käest see poiss, ega 
pääse tüdrukki! (Asub uuesti plakatit korral- 


dama.) 

Kadri 
(Tuleb mingi kausiga käes paremalt aidanurga 
ja härrastemaja vahelt. Palja päi, kergelt riides. 
Tujukalt lauldes:) 


Jõua ju kaugelta, 
Maru lainte laugelta 
Paadikene rannale, 
Las mind peiu rinnale! 


SŠasmin 
(Kohendab kaelarätti, sirutab jalga. Teesel- 
dud lahkusega:) Tere hommikut, preili Kadri. 


Kadri 
(Asjalikult:) Tere hommikut, 
Sasmin 
(Meelitades:) Preili Kadri on ikka nobe 
ja nägus nagu nõel... 


Kadri 


Kas metsavaht vahest pole näljas? Meil 
head eilset kanasuppi järel terve tirin 


kohe... Astuks ehk köögi poole? .. 
Sasmin 
Oh sa ingel tüdruku näell Või kohe 
kanasupiga... Aga tead, kümme korda 


meelsamini lepiksin küll sinu enesega... 


Kadri 


Mis see metsavaht alati nii naljatab? 

Sasmin 


Kevadine aeg, noh, eks iga konn krook- 
su ka omasugusele... 


Kadri 
Vuih, kui häbemata!l (Tahab minna.) 


Sasmin 
(Kiipab tüdruku ette, haarab tal käsivarrest, 
õhinal:) Tule õhtul sinna rehe taha rinnakule, 
ajame veidi juttu, Kadri! 


Kadri 
(Mõõdab meest pilkudega, külmalt:) Miks 
ei tule! Igal õhtul käin rehe taga —aga ainult 
proua toakoerakest jalutamas. 


Sasmin 
Räägin tõsiselt, Kadri. 


Kadri 
(Naljatades:) Et iga konn, eks ole?.. 
(Läheb.) 
Sasmin 


(Talle järgnedes:) Üsna tõesti, Kadri! Sinu 
ümber keerutatakse segaseid jutte, tüd- 
tuksi s 


Kadri 
(Seisatub, jahmatub vähe, siis naerda püüdes:) 


Metsavaht, ega sa purjus pole? (Ära pare- 
male.) 

Sasmin 
Riivatu laps, oota n'd, küllap räägin! 
(Järele.) 


Kirepi Kustas ja Perametsa Andres 

(Ilmuvad aegamisi pahemalt puude vahelt, 
nagu hiilides. Tööriietes aga peremehelikult sää- 
rikuis, valged rätikud kaelas.) 


Andres 


(Kõhetu, pisut küürus vanamees.) Saksa pa- 
luma minna — sama hea kui püüda sõelaga 
tuult! 

Kustas 

Ega me paluma hakkagi. Küsime, mis 
küla nimel küsida ja — asi tahe. (Kuulutust 
silmates:) Mis lipakas see siin's? (Loeb.) Ah 
et jälle vilja ja liha, ah et keelavad jahvata- 
mise mõisa veskis ilma komandandi loata... 
Vaata, aga vaata! 


Andres 
Raiped küll! Nüüd jää või suveks lei- 
Vata. (Süvenevad kuulutuse lugemisse.) 
Sasmin 
(Kiibates hoogsalt aidanurga tagant esile. 
Sirgudes iseteadvusest:) Noh, Mustiküla här- 


tad, kuhu siis maamõõtja on jäänud? (Mehed 
Vaatavad kohmetult üksteisele.) 


Kustas 


Mis maamõõtjat nüüd meil kunagi... 

Andres 


See nii enam maatameeste asi. 


Sasmin 
Või see Perametsa tahab olla ka päris 
talumees? 


Andres 


Talumees või pops, ükstapuha, oma viis 
tiinu on seda maakest ikka minulgi käes. Ei 
ole mina teiste maid mõõtmas käinud. Pea- 
legi sakstel nüüd mõisas terve polk niisugu- 
seid maamõõtjaid, kes igale meiesugusele 
oma kuus jalga välja mõõdavad ilma pi- 
kema jututa. 

Sasmin 

(Irvitades:) Ja-jah, kord on, jumal tä- 
natud, jälle kõva. Iga inimene võib kind- 
lalt oma tööd teha. Aga mis neil Mustiküla 
peremeestel siis nii varahommikul hinge 
peal? 

Andres 


(Paneb piipu.) Noh, ega siia kosjaviina- 


dega tuldud, et õhtu... 


Sasmin 
Mine sa tea nüüdsel ajal. On neidki, 
kes mõisasse toovad suupisteidki... Kes 
kana või lambatalle... Ja targasti teeb see, 
kes otsib sõprust ülematega, sest eks ole 
juba piibliski üteldud: armastage ja austage 
oma ülemaid ja vanemaid. 

Kustas 
Ja lakkuge käsi neil, kes teid rooskavad! 
Ptüi! 
SŠasmin 
(Tagasihoidlikumalt:) Eks igaüks mõõda 
seda maailma oma sammuga. Mina pean 
küll ütlema, et saksast ja ülemusest minusu- 


guse suhu see õige elu maik alles satubki,.. 
Sest kelle selg nõtkub selle suu matsub. 


Andres 


Vahest küll ainult vastu külma mulda. 
Eks metsasaks tea kõige paremini, kuidas 
see meie külaski läks — süütuid inimesi aeti 
sakslaste tuleku auks hauda. 


Kustas 
(Andresele:) Orja asi, mis sa tühjaga! 


SŠasmin 
Oh-oo! Õige kõverad kõned täna neil 
külameestel. 
Kustas 


Mida tühja siin kõverdada. Vaja oleks 
mõisnikuga rääkida seemnevilja pärast ja 
üldse... pole justkui enam õigust maa- 
ilmas. 


Andres 


Leib kistakse käest, loomad röövitakse 
ära — mis õigus see on niisugune? 

Sasmin 
Küllap juba mõis ja komandant teavad, 


mis teha. Uus käsk on mul jälle käes — 
muudkui mingu ja võtku... Parun ise ütles. 


Kustas 


Noh, kui tuled veel, siis tea, et lahtisi 
uksi ja lahket nägu sa kuskil enam ei näe. 


Võid kuklasse saada, kui hästi läheb. 0Ini- 


mesed on püsti viha täis. 
Sasmin 
(Keerab suitsu.) Ärge teie siin lõõpige üh- 


tegi käsu vastu. Valitsus on vanem kui meie, 


Kustas 


Eks mõisa nuumaku ise oma ihukaitse- 
väge, mis see taludesse... 


Andres 
Need ju Saksamaal õppinud saepuru 
õgima — eks andke ette, Saksal peen saksa 


soolikas, vaat ajab veel täis nagu nuum- 
vasika! 


SŠasmin 
Oi-oi, mehed, kas sihukeste suudega loo- 
date te nüüdsel ajal parunilt kuulda ka 


mõne hea sõna? Sõbramehe poolest ütlen 
— olge alandlikumad. Muidu... 


Parun 
(Aiaväravast tulles:) Metsavaht! 

Sasmin 


(Mütsi peast haarates:) Jah, parunihärra. 


Kustas ja Andres 
(Teretavad kaape kergitades.) 
Sasmin 

(Paruni juuresolekul 
Need talumehed siin, parunihärra . 


kogu aeg mütsita.) 


Parun 
(Astub õuele.) Mis täie tahtma, mehed? 


Kustas 
(Köhatab hääle puhtaks.) Tulime kogu küla 
nimel kõnelema, et kui saksa väele iga nä- 
dal niipalju vilja j ja loomi võetakse, siis meie 


põllud jäävad külvamata . 


Andres 


Ja meie ise nälga. 


Parun 
Mis täil rääkima, rumal inimene! 
Saksa kaiseri soldat, kes võitleb mäie suure 
Vaterlandi eest, peab sööma. Ja mäil koik 
Peama andma see söök. MOois annab palju, 
fäega palju, annab natuke ka talumees. 


Kustas 
Meil ei ole enam anda. 


See 


Parun 
Mis täil rääkima rumalat! Täil saama 
see illus Ober-Ost raha. Täil müüma see 
vili hea, fäega hea raha eest. g 
1 


Andres 


Ei, härra parun. Külainimesed seda 
raha ei taha. Neil pole selle rahaga midagi 
teha. Nad tahavad ainult, et jäetagu nende 
vili ja loomakesed rahule. 


Kustas 


Jah, üteldakse, et uut võtmist enam ei 
täideta. 
Sasmin 
(Kõrvalt parunile:) Parunihärra — see on 
see mässujutt, see ohvitser ja bolshevik! 


Parun 
(Sasmini mitte tähele pannes:) Illus. Üks 
puud odri vai üks kana — mis see on talus? 


(Kustasele:) Mitu kana olema täil? 


Kustas 
Viis kana ja kukk. 


Parun 
Viis kana ja kukk? Misjaoks kukk — 


see on luksus! Kana paneb see muna ilma 
kuketa. Kukk andma vaesele soldatile. 


Kustas 


Mitte kuke sabagi. See mul kella eest 
majas. 
Parun 


Kukest sinu saama raha ja rahaga ostma 
üks illus saksa uur. Metsavaht minema ja 
votma see kukk. 

Andres 


Selle jutuga ei ole meil külas midagi ära 
teha. Kui parunil meile muud ütelda ei ole, 
siis, Kustas, hakkame minema. 


Kustas 


Taheti kuulda veel, kas tänavu müüakse 
mõisast ka puhast viljaseemet? 


Parun 


See puhas ja see must seeme koik mi- 
hema nüüd — nach Berliin. Mäil pidama 
täitma koik see körge käsk, mis tulema te- 
mast kaiserist enesest, siis mäile saama üks 
illus hertsogreich ja Jumalast säetud valitsus 
mäie koikide ülle.,, 


Andres 


Ärge pange pahaks, parunihärra, aga 
ega meid selleks siia saadetud, et raisata 
mõisahärra kallist aega ja kaubelda valit- 
suse üle. Meil põld, seeme ja töörahu süda- 
mel. Kui põld külitud, valitsegu või tatar- 
lane — talumees on omas riigis ikka kunin- 
$as. Head päeva! 


Kustas 


Jah, jumalaga siis, (Mõlemad rahulikult 
Paremale ära.) 


Parun 


, x Kui uhked nämad olema! Tostma see 
Mina korgele! Aga üks aasta see hea Säksa 
Valitsus ja — koik see uhkus on Schluss! 

Mäie kolonistid tooma, las tostama siis veel 
see nina korgele! 
Sasmin 
Parunihärra, see pikem oli tolle mässaja 
ohvitseri isa. 
Parun 


Üks koer tema koik... Siin sinu jooks- 
ma, üks kiri opetajahärrale. Viima see ära. 
Ja siis minema otsima tema punane poeg 
kätte. Mäil ikka peab votma tema vangi. 
Moistma, metsavaht? 


Sasmin 
(Kirja õnnelikult tasku toppides:) Mõistan, 


parunihärra. 
Parun 


(Ratsapiitsaga vehkides ära aeda.) 


Sasmin 
(Paneb mütsi pähe, sirutab selga, keerab suit- 
su, kraamib kokku pabereid ja ehib minekule.) 


Kadri 
(Ilmub aidanurga juure, murelikuna, põlle 
näppides:) Metsavaht, mina... Ma... 


Sasmin 
(Rõõmsalt üllatudes:) Noh, tibukene? 


Kadri 


Ma'i tea..: Ma'tulin... Mis jutt see 
oli's3 

Sasmin 
Nii tuliselt nüüd's? Egas jutt silguks 
pole, et soojalt maitsvam? 


Kadri 


Jah, aga õhtul on sakstel võõrad — ma 
ei saa... 
Sasmin 
Olgu's pealegi. Istume siia. (Toetuvad 


aidatrepile.) Sina Kadri oled ikka tüdruk üle 
prahi. (Püüab end lähendada Kadrile.) 


Kadri 
(Eemaldudes:) Ei minusugusel mõisaorjal 
ole aega sääraste kõnede kuulamiseks, met- 
savaht. 
Sasmin 
Kellel see nüüd aega, mis seda rääkida! 
Peaksin ise juba liduma kiriku poole — aga 
siin sa oled, ei saa. Tule n'd kuula ilusti... 
Oled terane ja mõistlik tüdruk, toon sulle 


kiriku juurest... Noh, mis ma toon? 
(Lähendab end uuesti.) 


Kadri 
(Ärevil, hoidudes eemale:) Ära too mitte 
midagi. 
Sasmin 
Soo, ole n'd ikkal (Köhatab, kõhkleb.) 
aata, ma tahtsin sulle seda oma elu-asja... 
ina kah juba nagu selles eas ja puha. Ini- 


gi sedamoodi loodud, et tal pole üksi hea 
Olla .,, 

Kadri 
Mis sa sellest minule, metsavaht! 
Sasmin 
Kellele siis, kullakene? Oled minu vastu 
ikka hea olnud, kutsud kööki, pakud kana- 
suppi ja puha... Ma mõtlesin, et kui... 
Kadri 
Kuule, sa pidid hoopis seletama, mis mi- 
nust räägitakse! 
Sasmin 
Jah, aga ma tahtsin küsida, mis sa õige 
arvad sest minu asjast ja värgist? 


Kadri 
Mis minul arvata... Tead isegi. 
Sasmin 
Ah pead vanaks või? Oh, Kadrikene, 
minusugune elab kaheksakümneseks... Elu 


alles ees. Sina kah nii üksi ja mahajäetud. 


Kahju kohe. 


Kadri 
Jäta parem see jutt, Sasmin. Või räägi 
Miinale — see sinu järele ootab. 
SŠasmin 
(Pisut ägenedes:) Paljugi, mis tema! Aga 
mina — vaata... Ahaa, niisugune sa siis 


oled! Siis ikka loodad kindlasti tolle metsa- 
venna peale? 

Kadri 
(Tüdinult:) Miks ma ei peaks siis lootma? 


Sasmin 


Kahjatsed tüdruk, ütlen sullel Võin ta 
iga minut maha lasta nagu hullu koera, Ja 
keegi ei praota suudki. Vaat siis! 


Kadri 
Heldekene, mis ta siis teile paha on tei- 
nud? 
Sasmin 


(Virilalt:) See on juba sakste asi. Sala- 
agent on ta, punane, kes rahvast üles kihu- 
tab... Ja sina, Kadrikene, niisugust? ., 


Kadri 


Ta ei ole punane. Või kui olekski — 
kas punane pole inimene? Ütle õige, mis 
see kõik sinule korda läheb? Tead väga 
hästi, et sakslasi ei salli mitte keegi! 


Sasmin 
(Vihaselt:) Küllap see korda läheb sinule 
ja minulegi! Ei ole sinugi hingekene puhas 


Sest põgenemise ja päästmise patust, vagla- 
enel Ära vigurda midagi! 


Kadri 

(Kohkudes:) See on vale, valel. . 
Sasmin 

(Külma rahuga:) Kus suitsu, seal tuld. 

Olete mul pihus, tuikesed ... Üksainus sõna 


minu suust ja — lendate kõik: sina, Kirepi 
omad ja poisinolk takka järele. Tahad — 
võtan su ära ja vaikin. Ei taha — pane tä- 


hele, Sasmin ei unusta midagi... 


Kadri 


(Jookseb hirmunult minema.) Elajas! 


Sasmin 
(Kiristab hambaid.) Ahaa! (Õelalt:) Ohoo! 
Vaat, kust tuli alles trump Sasmini pihku! 


E esriie 

TEINE VAATUS 


l pilt 


Suvine õhtu. Loojangueelne aeg. Metsaserv 
üksikute jämedamate mändide ja mõningate põõ- 
sastega. Pahemal rohine lagendik. Keskel mõned 
kivid. Teerada. 


Peep 
(Kergelt riides. Paremalt tulles piilub ringi, 
siis kutsuvalt vilistades ja käega tõmmates:) 
Muudkui tulge aga — puhas! 


Kustas 
(Labidaga seljas ja kotiga kaenlas.) Luusi 
hagu mõni suli mööda metsi, peta, varja ja 
salatse — see on see sakslaste kiidetud or- 
nung! 
Andres 


(Sama varustusega.) Kui nii edasi läheb, 
siis keelavad varsti vist küll söömise kah 
ära — tuleb odavam. 


Talumees 


(Koti ja labidaga.) Eks see meie inimene 
ole nüüd neil rõhuda nagu rästik kanna all. 
eitse nahka võtaksid seljast kohe... 

Kustas 


Nagu pisut varajane veel tööle asuda, 
mehed. Paneme ehk suitsu ja ootame vähe. 
Kui peaks tuldama, noh, siis oleme lihtsalt 
metsast sammalt viimas loomadele aluspõ- 
huks. (Pakub pihuga sigarette.) Mul siin, näe, 
külakosti... 


Talumees 


(Võtab, vaatab.) See sinder ju päris saks- 
lane! 


Kustas 


Jah, eit oli tüki leiva eest vahetanud sol- 
dati käest. 


Andres 


See saksa pläru on üks selge praht. Ei 
mina sehukest taha. Piip ikka palju etem, 
kas või pinutagusega... (Säeb piipu.) 


Talumees 
Aga vaat kuidas haiseb see sakslane! 


Andres 


Saksa magadistoa hais, mis muud! 


Peep 


(Kes vahepeal on kadunud võssa, ilmub ta- 
gant koos Ainiga.) 


Ain 
(Säärikutes, suveriides, sonis, särk eest lahti.) 
Jõudu, mehed! 

Andres 


(Labidat pillates:) Ptüi, kurat, ehma- 
tad!.. Pilla või piip suust. 


Talumees 
Kirepi Ain ise kohe väljas? 


Peep 


Kes seda meest peab! 


Ain 
(Meestele kätt andes:) Väljas, ja päris asja 
pärast. Kui teil nüüd, mehed, vähekese lä- 
bemist on, siis ehk peame natike nõu? 


Talumees 
Kel see tuld takus. 


Andres 


Nõukene nüüdsel ajal ikka enam asjaks 
kui rahakopik. Pealegi sinu, Ainist-mehe, 
tark nõu. (Toetub kivile.) 


Ain 
(Peebule:) Sina, Peep, vaata siis hoolega 
ringi. 
Peep 
Küllap juba mina seda... Lasen nagu 
jahikoer ratasringi. (Ära.) 
Talumees 
(Ainile:) Aga kust maalt siis sina mees 


jälle tuled? 

Ain 
Sedapuhku Viljandist, Otse läbi met- 


sade. 


Andres 


Ei mehel enam vormi ega tärni — päris 
tööpoiss kohe. 
Ain 
Asjaolud on säärased, et targem olla 
erainimene. Ei hakka kellelegi nii kergesti 
silma. 


Andres 
Ega ta jah — peakene mängus iga mi- 
nut. Näe, minu poiss läks ja jäi — nagu 
tina tuhka kadus. 
Ain 


Sinu poiss, Andres, samuti ametis nagu 
mina. 


Andres 


Noo? Või kohe ametis? Eks sa kuule! 
Nii et asjad ikka liiguvad, need meie oma 
asjad? 

Ain 

Nüüd vast liikuma hakkavad. On vii- 
dud kinni mõned mehed linnast ja maaltki. 
Aga kes vabaduses, see muudkui miüttab. 
Viimasel nõupidamisel otsustati omakaitse 
organiseerimist jätkata täie hooga. 


Talumees 
Õige jutt. Kaitset on tõepoolest vaja 
kohe — meie teeme siin töö, aga sakslased 


kisuvad saagi käest. 

Andres 


Kui ma veel ei teadnud, kus minu poiss 
oma päevakesi mööda saadab, siis palusin 
iga päev, et kui ta punaste pool peaks ole- 
ma, tulgu parem nendega, kui et need saksa 
sivvud omale siia pesa ehitavad. Ja ega 
nüüdki: ennem ükstahes mis, kui sakslane 
ja mõisa valitsus! 


Kustas 


Einoh, punaseid nüüd küll või pukki 
lasta. Mine sina oma jutuga! 


Ain 
Vaata, vana Andres, sinu viha on püha 


viha. Kes niimoodi vihata suudab, seda ei 
orjasta ükski. 


Andres 


Oskad sa sest vihastki enam. Näe, maja 
nädalapäevad leivata. Ela rohust ja kartuli- 
pudrust — kes teab, kas varsti jõuadki 
Enam kedagi vihata! Tuim nagu loom. Häda 
teeb tuimaks. 


Kustas 


, Noh, Perametsa, olgugi sul koht väike 
Ja vaene, aga teri peaks ju ikka jätkuma. 
Panid mõned head kotid vist muldagi omal 
ajal.,, 

Andres 


Teri jah. Aga egas inimene ole hobu- 
seks, et närid neid kuivalt. Mõisa veskis 
eelati jahvatamine ära — lähed, võetakse 
äest, 

Ain 
(Kustasele tähendades:) Selles asjas vahest 
ehk leiab nõu. 


Andres 


Mis nõu sa siin leiad või oled! Mõtle- 
sin juba minna ja parunile ütelda, et kui ta- 
hab minu tüdrukut mõisas pidada, siis võtku 
meid kogu perega- mõisa leivale — mis- 
mäodi sa muidu elad? 


Talumees 


Toodi ju käsk minna tuleval nädalal 
vallavanemaks valima endist mõisavalitse- 
jat. Ja nagu kuulda oli, lubati igal mehel, 
kes valimas käinud, veskil kott teri läbi 
lasta ... 


Andres 


Jah, ja ei küsitavatki enam, kust või mis 
terad. Nüüd tõepoolest ei tea, mis teha. 


Ain 

Perametsa taat, ära sa seda tükki tee, et 
lähed valima nende vallavanemat! Üldse, 
mehed, see valimine on üks sakslaste vigur. 
Nad tahavad sellega saada meie hääli oma 
hertsogi jaoks. Kavatsevad meil siin ku- 
ningriiki tegema hakata. Seepärast on iga 
hing kallis. Ennem näritagu teri ja nälgi- 
tagu kui sakslaste pilli järele tantsida! 


Talumees 


Mis hingepüüdjaks siis sina oled haka- 
nud? 

Ain 
Mina püüan kõikide eestlaste hingi saks- 


laste vastu. Kõik, mis me praegu õieti teha 
saame, seisab passiivses vastupanus. 


Talumees 
Passi siiv?.. Mis asi see siis on? 
Ain 
Pole midagi muud, et sakslane ei pea 


meilt mitte midagi saama. Isegi mitte üh- 
tegi häält. Ütelge igale mehele külas edasi. 


Andres 


See on juba selge jutt. Ainult — et 
kuidas nende teradega?. 


Ain 
Noh, egas mõisniku veski pole ainuke 
maailmas. —(Jalutab põõsaste vahel ringi.) 


Kustas 

(Tagasihoidlikult:) Vaata, Andres, kui 
ma veel päris poisike olin, olid meil kodus 
säärased logud käsikivid. Vist vanaisa ajast 
jäänud. Isa-kadunuke jahvatas nendega 
õllelinnakseid. Kui nüüd suur leivahäda 
kätte tuli ja jahvatada enam kuskil ei saa- 
nud, siis mina vedasin kivikesed aidalakast 
alla. Laseme oma jao häda pärast läbi. Ehk 
jõuab teistelegi terakese... Ega ta ju pu- 
hast jahu tee, pooled terad sees. Aga või 
see haganast leib parem mis meie isa- 
isad sõid mõisapõllul orjates . 

Talumees 
Sul ju päris salaveski kodus kohe! 


Andres 


Mis sala siin enam või kedagi! Ikka kii- 
duväärt taip. Aga noh, inimene hädaga 
teeb eide seelikust leivaküna, Aitüma abi 
eest, naabrimees. 


Talumees 


Jah, eks ta ole. Nooremad räägivad ikka 
kultuurast, edust ja haridusest. Aga, näe, 
saks viib meid vägisi sinna tagasi, kus me 
isaisad juba saja aasta eest lõpetasid. 


Kustas 


Saks — see on meie maa needus. Niipea 
kui meie rahvas elama hakkab, on kohe 
tema oma rusikaga kukil. Nagu mõni rohu- 
tirtsude parv või Egiptuse nuhtlus, mis meid 
alati ähvardab. 


Ain 

(On isa viimaste sõnade ajal istunud uuesti 
meeste keskele.) Noh, praegu, jumalale tänu, 
on olud siiski sootuks teised. Meil on juba 
natuke majanduslikku jõudu ja jalgealust. 
Suudame sõrad palju kindlamini vastu ajada 
kui vanasti. Ükski vägi ega võim pole iga- 
vene. Ei ka see sakslaste laiutamine... 


Andres 


Aga mis siis teha, kui nad kõik käest ära 
kisuvad? Kui põldki ähvardab jääda küli- 

mata? Sa oled targem ja maailma näinud, 
eks sa ütle siis! 
Ain 
Peame, võib-olla, kui muu enam ei aita, 
vastu hakkama, minema kihutama nad. 


Andres 


Seda jaksu, kurat, on meil hirmus vähe! 
Et kas või võtaks kätte ja läheks ühel päe- 
val mõisasse. Peksaks need mõnikümmend 
täägimeest laiali ja paneks rusika nina 
alla... Seda pole! 


Ain 
Sel poleks ka mõtet. Ei, vaja on kogu 


rahvas üles äratada, ühes nõus ja suures ula- 
tuses minna, igalpool. 


Talumees 


Viiendal aastal tehti — näe mis tuli! 
Kes seda laseb või teeb. 


Ain 
Mehed juba teevad. Kui nüüd ainult 
sakslastel läänerindel prantslaste ja amee- 
tiklaste vastu kehvasti peaks minema, siis. .. 
aatame veel. 


Andres 


Nojah, eks sina ole üks tegijaid. Aga 
us on teised? 
Ain 
Kes neid tohibki teada! Ütlen niipalju, 
ft igas vallas töötatakse suure hoolega. Ja 

olete teiegi kõik suured tegijad, kui käite 
minu nõu järele. 


Andres 


Einoh, kurat, ega teisiti saa — ikka! 


Talumees 
Ega mina kah valima lähe ühtegi! 


Ain 
Hüva. See asi on siis korras. Nüüd 


sahiljukesi koobastest välja tuua ja öösi 
maha visata. 


Talumees 
Nojah, aga... Öösi külida? Ei näe 
ju neid itskmeid... 
Kustas 
Häda nüüd itskmetest — peaasi, et vili 


maas. Mis sest, et kohati võib-olla hõre- 
dam, kohati liig tihe. Küll ta kasvab. Teine 
asi on aga, kui hakkavad pinnima ja trah- 
vima... 
Ain 

Mis nad ikka teevad? Mullast ei korja 
enam keegi midagi üles. Kinni võtta või 
vangi panna on neil kedagi raske — siis nad 
peaks kogu ümbruskaudsete valdade pere- 
mehed kinni võtma. Asi on sedamoodi säe- 
tud, et igalpool, kus sakslastele vilja enam 
anda polnud, ometi küliti põllud täis. Keda 
nad siis võtavad, keda jätavad? Ja lõpuks, 

küllap selles asjas sakslane vaatab pisut läbi 
sõrmedegi — sest eks sügisene lõikus ole ka 
neile lõikuseks, kui nad veel maal pereme- 


hed. 
Andres 


Kui teised sama teevad — mis siin's 
karta! Laseme aga käia. 


Talumees 
Vili maha jah, mis muud. Viimased 
päevakesed külida. 
Andres 


Jah, jaanipäev juba läve ees. 


Peep 
(Rutates põõsastest:) Mõisa poolt tullakse! 


Kustas 


Kaome siis, mehed! (Haaravad labidad ja 
kotid.) Vilja panipaigad ju siinsamas lähidal. 
(Ainile:) Ja sina poiss, noh — mida's ootad? 


Ain 
Meil, isa, Peebuga oma jutud — lähen 
teisele poole. (Mehed ära. Poisid taganevad 
Pisut paremale.) 
Ain 


Kas üleskutse asjus kiriku juures käisid? 


Peep 
Kõik on tehtud. Anna aga uusi käske, 
õisas käisin kah. 

Ain 
Hüva. Ole aga ettevaatlik. 


Peep 
Mis nüüd minust! Aga sealt tuleb met- 
savaht oma värske armukesega... 


Ain 
Kurat võtaks! Selle mehega ei tahaks 


praegu küll nokka kokku pista. Hoopis täht- 
samaid asju ees. 


Peep 
Kao siis. Küll mina siin juba vaatan. 


Ain 


Peida ennast põõsasse! (Ära.) 


Peep 
Uhke idee! (Kaob põõsastesse.) 


Sasmin 
(Paremalt, kaabulotis, kerges pintsakus, hea- 
tujuline, veab naist käevangus.) No tule nd, 
tule! . . 
Mii 
(Pisut purjus.) 7 Või muudkui kohe põö- 
sasse ja — suksutama! Oi sa poiss küll! 
(Ta on paljapäi, heledas riides.) 


Sasmin 
(Teeseldes pooljoobnut:) Kes siis pimesi. . > 


Ikka enne põõsasse, siis papi juure. Nii see 
maailma elu käib. 


80 


Mii 

(Lööb kergelt Sasmini põsele.) Suksuta siis, 
kui sul õigused käes! (Edevalt:) Oi sa poiss, 
või muudkui kohe põõsasse! 


Sasmin 
(Haarab uuesti naise ümbert kinni.) Mees 
on murdja tõugu... Ei ole siin muud kui 
maha! 
Miina 


No-noh, ära loodagi! Mina juba ene- 
sega enne mängida ei lase, kui lugemas käi- 
dud. (Toetab jalad kõvasti maha.) Eks sa katsu! 


Sasmin 
(Veendudes, et naisest selkombel jagu ei saa:) 
Mis sellega's ikka nii palavat... Küllap 
Sest papi ette minekust asja saab alles peale 
sõja lõppu ja kõike... 
Miina 
Mis sõda see metsavaht enam räägib? 


Saksad kohal ja omal koht, vaata et süles! 
uule, sa lihtsalt vigurdad ja viidad aega? 


Sasmin 
(Kivile istudes:) Mis nüüd mina, aga... 
Tahtsin sulle juba enne rääkida, et... Noh, 
eks sa istu siis kah, või ma sind ära neelan. 


Mii 
(Edevalt:) Külm kivi, kuidas ma siia is- 
tun) 

Sasmin 
(Mõistes:) Aga Sasminil soe põlv. (Tõm- 
bab naise omale sülle.) Vaata sedaviisi, Miina- 
kene, eks ole? 
Mi 
(Edvistades:) Ah-ah-ah-haa, küll sa oled 
kondine ja kõva! (Lööb Sasmini haigele põl- 
vele.) 
Sasmin 
(Hõõrub põlve.) Selle eest on mul aga 
pehme ja helde süda, Miinakene. 


Mü 
Luiskad, sunnik! Viin on sul parem kui 
su süda ja kõik! 
Sasmin 
(Pudelit taskust tõmmates:) Siis lase aga 
käia. Puhas saksa konjak nagu allikavesi. 
(Joovad.) 
Mii 
(Puristades:) Kaval oled sa mul, vana- 
mees. Mis sa täna selle viinaga? Peene 
viinaga — ja kohe, et muudkui lähme metsa 
— patseerima! Oi sa poiss küll! 


Sasmin 
See viin... See sinu kosjaviinaks mõel- 
dud saigi. Wõtad tilgakese sihukest peeni- 
kest viina, siis süda kohe nagu hellem ja 
mõistus terasem. See teeb inimese peene” 


maks kohe. 
Mii 
Puhu aga puhu nüüd mul jah, nii et sut 
suitseb, rebane sihuke! 

Sasmin 
(Õõtsutades naist põlvel:) Ei ole mina ke- 
dagi rebane. Räägin sulle päris tõsist juttu, 
Miina. Sa kah sagedasti käid külas ja lorad 
inimestega juttu, kas sa pole kuulnud midagi 
sellest, et mäss on tulemas? Tõugatakse 
päris kõvasti juba... 


Mii 
Plära puha! Räägitakse Kirepi poisist 
ja koolmeistri pojast... Seda oli kuulda 


ammugi. Aga kes seda teab või usub! Sina 
oled kaval ja tahad lihtsalt sellega edasi lü- 
kata meie pulma-asja. 


Sasmin 


Kallikene, kuidas mina's nüüd seda? 
(Viina pakkudes:) Võta! See meie kosjalii- 
suks. (Naise juues, kõrvale:) Küll aga imeb! 


Miina 
Puh! Viin sama käre kui kosilane. 
Šasmin 
,.. x Käre peab olema. Kas sina, Miina, pole 
üks käre ja tubli inimene? Sinust saab veel 
Minule perenaine kui maasikas kohe... 
Mii 


(Kindlalt:) Saab. Talutöö, see nagu tite- 
Mäng minu käes. 

Sasmin 
Jah, särtsu sul on, seda peab ütlema. 
Vaja ainult koht parunilt kätte saada. 
(Salali:) Tead, kui nüüd kuidagi satuks 
ilusti nende mässuasjade jälile, või kui leiaks 
Kirepi poisi pesagi üles — küll siis parunilt 
koht välja tuleks nagu tirin! 


Mii 

Noh, kas sinusugune kavalpea pole siis 
meheks, et üht metsavenda ja hulgust kinni 
püüda? 


Sasmin 
Ära arva, ega see nii lihtne polegi: ju- 
mala-üksi kogu küla ja valla vastu. Abi 
oleks vaja. Võib-olla saad sinagi mind pi- 
sut aidata — eks see oleks siis juba ette 
nagu meie ühine talu ja asi puha... 


Miina 


Kui mina aidata saan, siis tead... Igal 
ajal kas või tulest läbi! (Lööb mehele käed 
ümber kaela.) Sasmiin, mina armastan sind! 


Sasmin 

Nojah, see on siis kõik väga hästi. Vaa- 
ta, asi seisab selles, et sa katsu õige Kirepi 
omad sisse vedada. Mine Kirepile ja tee 
juttu, et noh... Ütle ,et tulid kiriku juurest 
ja et kooliõpetaja poiss saatis sõna tulla 
nõupidamisele. Mina jälle lähen soldatitega 
passima. Niipea kui ta kuskilt nina välja 

pistab, nii mõrras ongi, suli... Ainult ära 
sa kuidagi, jumala-eest, seda, et mina sind! 


Peep 


(Pead põõsast tõstes, endamisi:) Wana ahv 
— mõrda lähed juba sina! 


Mii 

(Vaimustudes mõttest:) Selle tembu teeme 
ära. Imet seal's nüüd! Lähen, loran juttu 
niisama jah, ja siis nii, noh, ütlen, et vaa- 
dake nii ja naa ja puha... 


SŠasmin 
Justament! Sa oled tragim ja toredam 
ui ma arvasin! (Haarab naise ja suudleb mat- 
sudes.) 
Peep 


(Suudluse ajal teeb põõsas grimasse.) 


Miina 
(Teeseldes ehmumist:) Uih, sa taevas! 
Vaata ikka seda vanapoissi! Kus on veri! 
(Lööb käed teisele ümber kaela ja suudleb oota- 
matult omakorda.) . Särtsub nagu päris tuli 
veel! 
Sasmin 


(Kippab püsti, naisele käsi ümber piha.) Kui 


Sinul seda taela on, küll minul tuld peab. 
(Juhib naise paremalt metsa.) Tule, Miina! 


Mii 
Oi sa poiss küll! (Mõlemad ära.) 7 Oh- 


oh-ho! Oi sa poiss küll! 

Peep 


(Maoli põõsas.) Vaata kus alles raisad! 
No küll oli õnn, et jäin siia passima. Ei 
nüüd jää muud üle kui tuleb kõik plaanid 
ümber teha ja aegsalt hoiatada vennast! Või 
siis niiviisi Metsa-Sass ja Toode Miina!.. 
(Ärevalt pahemale minnes:) Eks me näe, mis 
paradiisi te omale ehitate. Vaadake et ei 
satu tagumikku-pidi äkki erilase pessa! 


E esriie 

Il pilt 


Lavaseadeldis endine. Sama päeva hilisõhtu. 
Metsa all mahe videvik, kuuvalge. Alul vaikne, 
Kadri-Aini kohtumise ajal hakkab kostma lähine- 


vate koerte haukumist. 


Kadri 


(Istub kivil, nukrutsedes omaette.) 


Andres 


(Metsast raske viljakotiga seljas. Astub puu- 
oksa katki. Jahmatab alul, siis tunneb tütre, astub 
juure.) Tüdruk, pagana pihta, mis asja sina 
siin's unistad? 

* Kadri 
(Kohkub, kuid rahuneb kohe.) Sina, isa! 


Andres 
Mina ise jah. Äh! (Viskab viljakoti seljast.) 
Piha venitab kohe välja. Ei võta enam 
hästi — vanadus, eks see hakka kontidesse 
pugema nagu tina. (Pühib higi.) Palav kah. 
Kadri 


Mida sa's tassid nii öösi, isa? 


Andres 


Tütreke, ei nüüd ole enam kellelgi öö 
ega päeva vahet. Luura ja piilu nagu va- 

ras. Ja mida? Oma viljaterakesil Varasta 
iseenese ja sakslase tagant. Vanu ikki veel 
pead igasugused vigurid ära õppima. (Istub.) 
Näe, võtsime viljapeidikud lahti, et siputada 
põllule vähe seemet. Sellel teel ma nüüd 
olengi. Viin seljaga siit metsast kotikese väl- 
jale, viskan maha, tulen tassin uue ja — 
jälle mullasse, mis muud... Ega põllulapi- 
kest sakslase pärast tühjaks või jätta, tüt- 
reke. Siis tuleb nälg ja veel hullem häda... 


Kadri 
Või see meile võõras. Igal talvel oma 
häda olnud. Kui poleks just seda viimast 
puudust ja viletsust, ei siis mina päevagi pü- 
siks enam mõisas, isa. 


Andres 


Puudust ja häda, jah. Sellest pole väike 
ja kehv Perametsa kunagi vaene olnud. Aga 
nälg, see päris nälg, mis nüüd võib tulla, kui 
jätta põld sööti — ega seda kah pole olnud 
veel minu elu ajal. 


Kadri 
Aga kuidas siis? Kui saavad teada, et 
sedamoodi öösi — vili ajab ju varsti oma 


ninakese mullast välja! 


Andres 


Saavad teada — saagul Või's mina 
üksi. Terve küla, vald. Räägiti, et mujalgi. 
Korjaku terad üles, kui tahavad! Mis nad 
ikka... 

Kadri 
Isa, ma kardan. Kui panevad veel sinu 


ka kinni. Vend Tõnu kadus juba ja Ain 


on paos. Mina ei suuda kohe enam! 


Andres 


Tõnust-poiss, ei sel olevat viga midagi. 
Just täna kuulsin Aini käest tema kohta häid 
uudiseid. 

Kadri 

Ainilt? 

Andres 

(Lähemale nihkudes:) Kas sina õige ka 
ootad siin Aini või? Ta just õhtu meiega 
siinsamas seletas. Tema plaan see öösine 
külvamine ongi ja... 


Kadri 
Juba jälle tema! Ta on nii julge, just- 
kui polekski midagi karta! 


Andres 


Mis see kartuski aitab. Ain on igata- 
hes mees, keda kiidab kogu ümbruskond. 
Ta on palju aidanud inimesi. Aga kui sa 
temaga tahtsid siin. .. siis ma parem juba... 
(Kobab oma koti järele.) 


Kadri 


Isa, ära mine! Ma'i tea, aga mu süda 
valutab nii hirmsasti. Olen päris õnnetu... 

Andres 
Mis sul siis õieti on, tüdruk? Muidu 
ikka nii hakkaja ja puha, aga nüüd kükitad 
nagu õnnetuse hunnik! 


Kadri 
Ah isa, nad teavad kõik! 
Andres 
Kes ja — mis asja siis? 
Kadri 
Metsavaht, ja võib-olla mõisnik ja tei- 
sed, et mina Aini põgenema aitasin... Ja 


kui nad nüüd mind või sind, mis siis küll 
saab? 


Andres 
Ah seda... See on väga paha lugu, 
tütar. 
Kadri 


Metsavaht kiusab nüüd nagu saatan iga 
päev. Muudkui tulgu temale ja tulgu. Äh- 
vardab ja... 


Andres 
No kurat, egas nüüd pole mõni orjaaeg! 


Kadri 
Ähvardab üles anda ja puha. Ma ei 


jõua kohe enam. Iga minut nagu tulistel 
sütel. 

Andres 
(Mõtikult piipu toppides:) Kas ta siis nii 
kohe... kipub kallale või sedamoodi? See 
metsavaht... 


Kadri 
(Häbelikult:) Jah, kohe... häbematult. 


Andres 


(Järelemõtlikult): Vaata, kulla laps, mina 
olen oma elu siiamaani elanud õiguses ja 
aus. Olen ma muidu mis ma olen — viina- 
võtja või hooletu peremees oma väikesel 
kohakesel, lapsi, nii sind kui neid noore- 
maid, olen ma püüdnud kasvatada tõesõna 
järgi. Ei tunnud sinu emakene kõveraid 
kõnesid, ei ole minu mokk, nende jaoks 
küllalt libe. Aga ma olen vana mees ja elus 
mõndagi näinud... Kui pealegi häda sun- 
nil... Seepärast, kulla laps, ei oska ma sul- 
le muud ütelda, kui et ole kaval! Valeta 
talle, valeta neile kõigile! Ära tunnista mi- 
dagi. Sina oled ju naisterahvas, ja eks iga 
ligitikkuja mees ole naisterahva käes nagu 
savi... Luba ja tõota, kui suudad... Aga 
vaata ette, ära lase end õnnetuks teha! 
Oleme praegu kõik sunnitud valetama ja 
vigurdama. Kurat teab, on see patt või 
mitte. Aga kui ta ka patt peaks olema, siis 
i— ühe tubli ja ausa inimese pärast teise 
näru ees pattu teha — on's see nii hirmus? 


Kadri 


Mina niimoodi ei mõtle ja pattu ei kat- 
da. Aga kardan, et midagi paha juhtub... 

Andres 
Sa pead püüdma tugev olla. Tule kas 
või ära! mõisast, kui muidu... 


Kadri 
Ei, isa. See oleks halvem. Ma pean sinna 
jääma. On vaja. Ainile ja teistele... 


Andres 
(Tõuseb.) Nojah, mina ei oska siis enam 
midagi... 
Kadri 
Ega mina selleks... Rumal olin, süda 
ajas üle. Lobisesin niisama. Nüüd veel sinul- 
gi mure ja vaev. (Tõuseb.) Pidid ju minema 
külvama, isakene? 


Andres 
Jah, tütar. Minul nüüd see üks mure 
enam või vähem... Sa jääd's ootama? 
(Upitab õhates koti õlale.) Pea meeles seda, 
et enam ei saa elada ainult õiguse ja puhta 
südamega ... Nojah, lippa's vahest koju ka, 
kui saad. (Ära pahemale.) 


Kadri 
(Teeb liigutuse nagu tahaks isale järele ru- 
tata.) Küll ma tulen... (Nuuksub. Vaikus.) 
Am 


(Metsast tulles, vaatab põõsaste vahelt, tasa:) 
Kadri! 
Kadri 
(Sööstub talle vastu, pool nuttes, pool naer- 
des:) Kui hea, et sa siiski tulid! Kartsin jälle 
sinu pärast, Äin. 

Ain 
(Silitab ta juukseid.) Vaesekene, ja mina 
arvasin, et sul ehk igav vahete-vahel. 


Kadri 
Igav! Mis on igavus ja ootus hirmu kõr- 
val? Tead, kui olid sõjaväljal, siis ka ei osa- 
nud sinu eest nii muret tunda ja karta kui 
nüüd. 
Am 
Rumalukene oled mul — pole ju põh- 
just! 
Kadri 
Oi, kui palju veel! Sinu ja enese pä- 
rast. Sa ei tea ju... 


Ain 


Tean, tean... 


Kadri 


Ei. (Surutud hääli:) Seda kõige viimast sa 
ei tea. Metsavaht luurab mind nüüd alati 
niisuguste silmadega, nagu tahaks ta ütel- 
da: praegu rääkisin parunile ära, et sina olid 
Võtmetooja . .. 

Ain 

Mis jutt see on? Kust tema n'd sind?.. 
Kadri 

Võib-olla, aga tal on säärased hirmsad 


silmad. Justkui tahaks ära süüa kohe elu- 
salt... 

Ain 

(Süütab suitsu.) Ja sina lased end hirmu- 
tada temasugusest! Mitte tühjagi ei tea ta. 
Või kui ta peaksi aimama — see ei ütle 
veel midagi. Kes seda nägi? Mitte keegi. 
Sina ole päris rahulik. Inimene elab ja lii- 
gub. Iga päev võib midagi juhtuda — võib 
murduva puu alla või marukoerte kätte 
jääda — kes sellepärast ette meelt heidab! 


Kadri 


Oh, see on hoopis, hoopis teisiti! 


Am 
Kena oled! Istume. (istuvad kividele.) 
Vaata, praegu on päris sissisõda sakslas- 
tega ja nende sabarakkudega. Selles sõjas 
on kõik lubatud ja hea. 


Kadri 
Ei, see kõik pole see. Kui sind kinni 


pannakse, või maha lastakse, jumal hoid- 
ku, — ütle, mis teen siis mina? 


Ain 

Muretsed mõne aja, siis unustad ja elad' 
edasi, mis muud. Säärane see elu juba on. 
Kas vähe naisi nüüd sõja ajal meestest ilma 
on jäänud? Elu vääramata seadus... Aga 
ära karda, mina juba ennast puutuda ei 
lase. Veel vähem sind. Olen ju vana sõja- 
mees, harjunud igasuguste asjadega..: 
Põgenesin kord sakslaste käest sõjavangis: 

teine kord aitasid sina mind põgenema. 
Enam nad mind ei pea kätte saama, sündigu 
mis tahes. 
Kadri 
(Surub end vastu mehe külge.) Sa ei tea 
kui hea ja kindel tunne on mul praegu sinu 


juures. Aga kui lähed sina — kaob ka see 
tunne. 
Ain 
Sina, sina... 
Kadri 


Ütle mulle õige, Ain, mispärast sa hak- 
kasid niimoodi? Läksid vabatahtlikult sõtta, 
seal ikka kõige hullemasse möllu. Kas sinu 
isa poleks saanud sind päästa, nagu küllalt 
poisse päästeti sõttaminekust? Oleks või- 
nud rahulikult elada ja olla. Nüüd askeldad 
ja jooksed nagu mõni kurjategija . . . 

Ain 

Vaata, Kadri, mina ei salli seesuguseid 
vigureid. Mulle tundub sagedasti, et meie- = 
vanune meespõlv nagu oleks määratud tap- 
lejaks ja kisklejaks. Nähtavasti lapsepõlves 
üleelatud viienda aasta mässuaja pärm kää- 
rib meis ja kihutab tagant. Meie esimesed 
elumuljed olid ärevus, tuli ja veri. Meie esi- 
mesed meheteod selle järele sündisid veres 
ja tules... See on nagu painaja, mis võib- 
olla kiusab mind elu lõpuni. Minul ja võib- 
olla ka teistel minusugustel ei ole seda rahu 
ja tasakaalu, mis omasid eeimised põlved. 
Meie sisemine sund 'kihutab meid võitle- 
ma... Ja tead, kuigi mul on vahest kahju 

ja paha, ma olen siiski õnnelik, et ma seda 
oskan, et olen ohvitseri kooli saanud. Sa 
näed ja kuuled ise, mis sünnib igapäev meie 
ümber... 
Kadri 
Jah, mehed külvavad öösi otri... 
Ain 
See ja muud. Minu ja teiste seesuguste 
jõudu nähtavasti on vaja selleks, et kord 
kitkuda välja meie maalt võõrad võimut- 
sejad nagu ohakad põllult. Mind ei huvita 
üksi oma isakodu. Mind tõmbab kaasa ko- 
gu rahvas, meie põlve ja aja saatus. Võib- 
olla aga siiski kõige rohkem see tegu, asi ise, 
kõrge mäng, mis alati erutab... Vast prae- 
gu üksi metsas lebades arutasin endamisi, et 
olen sõjas ja raginas muutunud nagu min- 
giks hasartmängijaks.. - 


Kadri 
(Tõmbub järsku eemale, uurivalt:) Kas 
sa viimati minuga ka ainult ei mängi siis — 
oma õnnemängu? | 


Ain 
Sinuga mängida — ei tule mõttessegi! 
Minu mängud on suuremad ja põnevamad. 
Kadri 
Sina, metsik, armas... 
Ain 


(Tüdrukut lähemale tõmmates:) Kõik elus 
on metsik, mis armas. Kas suudad ka ku- 

jutleda, kui mõnus on vahest hirmsas met- 
sikusehoos hävitadagi? .. Suure tundmuse, 
viha ja kirega hävitada — see on sama, 
kui taltsutamatult ja metsikult kedagi ar- 
mastada... 


Kadri 


(Suleb silmad.) Nüüd sa räägid õudselt, 

Ain! 
Ain 

Võib-olla. Aga ma olen harjunud ja 
mind on nii harjutatud tundma ning mõt- 
lema. Mai olen karastatud meeste hulgas, 
kes harilikus olukorras ei puutuks hiirepoe- 
gagi. Aga sõjas, kui seal seisab su ees teine 
Mees, kies oma kire ja tundmusega valmis 
hävitama sind, — siis ei saa teisiti kui pead 
hävitama vastase, sest su olemus protestee- 
rib selle vastu olla võidetu, allajäänu.-.. 
Vaata, säärane olen mina. 


Kadri 


(Tuliselt:) Justkui metsaline! 


Ain 

Ei, kallis. Päris igapäevane elujõuline ja 
elujanuline inimene. Tean seda. Seesugused 
oleme meie praegu. Ja sellepärast mässa- 
takse, tapetakse, võideldakse... 0 Seepä; 
tast, et armastame elu üleliia. Mitte üks- 
kõiksusest ta vastu, või hoolimatusest ja 
külmast südamest. Ei, armastusest iseenese 
ja teiste vastu... Võib-olla ka oma isad 

odu ja rahva vastu koguni... 

Kadri 
(Silitab poisi põske.) 


Ain 

(Tooni paisutades, süttides:) Minusugustes 
on ikka romantikat ja ülearust lõõma. Ja: 
minusuguseid on praegu külluses. Oleme 
nagu leekiv tuli. Kes vastu paneb, selle 
kõrvetame maa pealt sootuks. Tulel ei ole 
pühadust... See puhastab. Üldine hieaolu 
ja õnn on ka minu õnn. Ei suudaks mind 
lihtsalt vaimustada teadmine, et olen käs- 
kija ja valitseja oma isalt päritud talus. 
Pean veel ka kindel olema, et vastane mind 
enam «ei suuda kuidagi ähvardada. Saad si- 
na minust aru, Kadri? 


Kadri 


Sa oled ju jonnakas, nagu väike laps. 


Ain 
(Endamisi:) Kui lihtsalt ometi võib kõike 
seletada naine! (Raputades enesest unistused, 
kainelt:) Noh, kuidas siis mõisas tuju on 


kah? 
Kadri 
(Imestades:) Võõras, ah kui võõras olid 
sa jälle äkki! 
Ain 
(Kuivalt:) Unistasin tühja... Aga nüüd 
olen jälle mina ise: 

Kadri 
(Vaatab teda viivu anuval pilgul, vaikides, 
siis kõlatult:) Mõisas? Sul on õigus, seal ki- 
rub osa parunit ja saksu nagu ikka... Ei 
lähe neil meelest mõisajagamise plaanid. 
Ja puudus kõigest... 


Ain 


Tore. (Mõtlikult:) Mõisad tulevad kord 
jagada. 


Kadri 
Kas ka sinust on saanud — punane või? 
Selle paosoleku ajaga... Siis neil viimati 
õigus? 
Ain 
Miks seda? Minust — ei. 
Kadri 
Kust võtad sa siis need imelikud jutud? 
Ain 
Tuulest, taevast... Ära unusta, et ma 


iga päev liigun, inimestega kokku puutun, 

uigi salaja. Näen ja kuulen, mida igaüks 
ei näe. Meil on inimesi, kes ütlevad, et enne 
meie maal õigust ja rahulikku elu ei tule, 
kui mõisad jaotatud. 


Kadri 
(Piineldes:) Oh, ma päris kardan sind.. 
Nii palju, palju oleks sulle rääkida. Aga 
ei saa. Sina unistad kogu maailmast, mina 
ei ulata kaugemale meist enestest. Kuidas 

sulle rääkida? Oled nii julge, hoolimatu, 
aga siiski armas, väga armas... 


Ain 
Millest sina siis unistad? 


Kadri 
Oh, parem kohe ära küsigi! Võib-olla 
kunagi, kui sinul on kõik suured mängud 
mängitud ja aeg jääb ainult minu jaoks... 
(Metsast kostab hele vile, mis läheb üle meloo- 
diaks.) 
Ain 
(Haarab Kadril käest, hüppab püsti.) See 
on Peep. Keegi liigub kuskil lähidal. 


Kadri 
(Ehmudes:) Hoiatus? Ja sa tahad minna 
jälle? Sedamoodi? (Lööb käed Ainile ümber 
kaela.) 
Ain 
(Suudleb kiirelt.) Lähme! Tule ühes mi- 
nuga! (Ära paremale.) 


Kadri 


(Eemaldudes:) Oh jumal küll! 

(Vahepeal kostnud koerahaugatused valjene- 
vad ja sagenevad. Siis hääli ja vandumist, mis 
kiiresti muutub tüliks.) 


Peep 
(Ilmudes pahemalt, kerib vilistades nööri.) 


Äss! Võta! 

Sasmin 


(Põõsaste vahelt:) Mis kurat sa neist koer- 
test susid siin terve pool ööd juba? 


Peep 
(Oma toimingut jätkates:) Eks haukumine 
koertele ametiks antud. 4 
Sasmin 
Magada, raip, ei näe! Mis sa tallad siin, 
mõisa heinamaid ja luusid öösi? (Malakaga 
käes, esile.) Ega siin pole Kirepi aiatagune,, 
et käid kükitamas! Või on Kirepi Kustase 
poegadel ka säärased kombed kätte õpitud 


nagu ta koertel — käivad ausate inimeste 
ukse alla vett laskmas? 


Peep 


(Meelepaha alla surudes:) Mis sa, metsa-, 
vaht, nüüd asjata räuskad! Mul siin unnad 
ojas:.. š 

Sasmin 

Eks sa kuule, või temal unnad ojas ja 
siis suureline pealegil Sulipesa olete kõik 
kokku! Üks viskab varvast nagu õige kurja- 
tegija kunagi, teine varastab mõisahärra 
kalapoegi! (Kurjalt:) Mis õnne sina, kutsikas, 
siit mõisa ojast õngitsed? Kas sa ei tea, et 
härra on keelanud igasuguse kalapüügi ülal- 
pool silda? Ah? Silmapilk õnged ojast väl- 
ja ja mõisasse! 


Peep 


Nornoh, metsavahi-saks, on ju snnsti 


üunnal käidud. / 

Sasmin 
Ennegi? Varastanud olete mõisat elu- 
aeg! Nüüd aga on kord kõva ja käsku peab 
täitma. Kui ma narr mees tahaksin olla, 
peaksin su siinsamas kohapeal läbi kolki- 
ma. Aga mine nüüd lastega jändama või 
vasikaga võidu jooksma! 


Peep 


Ega'i maksa jah, metsavahi-saks. 
Vasikatel on virgad ja terved jalad all. Iga 
lombak juba ei püüa. (Nihutab eemale.) 


Šasmin 
Keda sina, klõpats, siin! (Haarab kaika, 
kuid taltub samas.) Sinu tühjaga nüüd maid 
jagama veel! Silmapilk tagasi oja ääre i” 
unnad veest välja! Kuuled! 


Peep 
(Ringi tehes ümber metsavahi:) Eks läki 
pealegi. Ainult ära sa mulle liiga ligi tule — 
ma kardan öösisel ajal sinusuguseid mõisa 
hagijaid. (Lippab pahemale.) 


Sasmin 
(Järele.) Närukael, teenid mul keretäit. 


Kustas 


(Kotiga seljas tuleb metsast, surutud häälel 
tahapoole:) Sai ometi minema teisega..: 
Litsume nüüd! 

Talumees 


(Samuti viljakotiga.) Poiss tegi hästi oma 
asja .-. (Kergitab kotti.) 


Kustas 


Kas panid sambla ilusasti jälle augule 
peale? 


Talumees 


Kohal nagu kasvanud. Ole mureta! 
(Mõlemad kiiresti paremale.) * 


Sasmin 
(Lava taga.) Mis sa sunnikunahk minust 
vanast inimesest jooksutad asjata? Vander 
sihuke! 
Peep 


(Samas.) Ega sinagi oma leiba või mui- 
du süüa! (Esile, kerib sama nööri mis ennegi.) 


Sasmin 
(Talle järele tulles:) Ajan sulle koerad 
kallale, poiss! 
Peep 
Kena mees! Ma'i mäleta ju korraga, kus. 
kohta need õnged kõik said mul. (Teeskleb 
otsimist.) Näe, siin polegi... 


Sasmin 


Kui keretäis käes, küll siis tarkus tagant 
järele tuleb. (Püüab poissi haarata, aga see põik- 
leb osavasti eest.) 

Peep 
Kuule, Sasmin, sa võiksid minuga vei- 
di viisakam olla... Kui tahan, võin kord 
veel Ainil Kadri võtmise ära laita ja — eks 
siis sinu aktsiad kohe jälle tõuse, mis? 


Sasmin 


Mis sinusugune kutsikas ka — klähvib? 
Kas tead sina, poisike, midagi naisevõtmi- 
sest? (Järeleandlikumalt:) See on meeste asi. 
Ja iga tüdrukuplika järele juba täismees 
ei jookse. | 
Peep 

(Topib nööri tasku.) Aga kui täismees 
hakkab mõne tüdruku järele jooksma, eks 
siis või teinekord kutsikastki abi olla... 
Kuule, Sasmin, ole nüüd kena mees, ära 
mõisas sest ühtki kisa tee, et ma siin õngel 
käisin... 


Sasmin 
Ah püksid juba vedelad? Ah hakkad 
paluma? No oota sa mul! (Haigutades:) Aga 
kui seersul viimane kord, siis... Nojah, kui 
mõnikord Kadrit näed, eks ütle talle minu 
poolt tervisi — me nagu natuke vingus... 


Peep - 
Küllap mina seda. Kindlasti! Mehe 
sõna. 
Sasmin 


Oleksid oma terava keele eest küll tee- 
ninud, aga, noh, omaküla poiss ja poisike 
pealegi — mine n'd säärast peksma... 

Peep 


Tõsi jutt. Ma hakkan kohe arvama, et 
see metsavaht polegi nii õel ja sant mees 
nagu rahvas räägib. 


Sasmin 
Mis rahvas! Rahvas ei tea midagi. Sas- 
minil on kuldne süda sees — aga Sasmin 
'tahab ka elada. 
Peep 
(Kõrvale:) Lätlase salalik süda... 
Sasmin 
Mis sa ütlesid? 


Peep 


Ah mina? Et lähme nüüd õige minema. 


Sasmin 
Nojah, aga vaata et sa enam ei tule 
nende õngedega. Teinekord baad keretäie 
kohe kätte. (Ära pahemale. Puude taga märgata 
kerget koidupuna.) 
Peep 
(Metsavahile järele.) Tola! Vaat kus mul 
— õnged! (Veab taskust esile puntra lahtist 
nööri.) Aga mehed pääsesid oma viljakotti- 
dega siiski minema! 


E esriie 

KOLMAS VAATUS 
I pilt 


Tükikene maanteed kirikuküla serval. Tee- 
tulp nimelaudadega ,,Mäemõisa“, ,,Mustiküla“, 
»Komandantuur“'. Mõned mättad ja kivid, Suvise 
pühapäeva ennelõunane aeg. Peep ja Ain tulevad 
rutates pahemalt. Peep on koolipoisi riietuses, Ain 
lihtsas talumehe kuues. 


Peep 
(Põuest paberit tõmmates:) Viimane, kas 
löön üles? 
Ain 
Ikka üles. Ega säärast materjali maksa 
taskusse jätta. 
Peep 
(Plakatit tulbale naelutades:) Küll, kuradid, 
said aga ruttu haisu ninna! Terve ilusa öö- 
töö panid nahka. 
Am 
Jah, meie asi läks pisut viltu. Aga kõige 
tähtsam on siiski saavutatud — rahvas teab 
ja näeb. 
Peep 
See lendab suust suhu nagu kulutuli! 
Kiriku juures, seal otse kihab. Ei olnud seal 


kellelgi muud enam suus kui omakaitse ja 
üleskutsed. 


Aim 
Hüva, aga minul on nüüd vist küll vii- 
mane aeg — minna.  Nägemist! 

Peep 
Nägemist! Kuhu toon suile 'teateid — 
ikka metsaniidu küüni või? 


Am 


Esialgu jah. (Paremale ära.) 


Peep 
(Kohendab riideid, silmitseb heameeli pla- 
katit; minejale järele:) Kuradima mees, see 
Ain! Suvi läbi sakslaised ajavad taga, aga 
näe, tema läheb otse päise päeva ajal möö- 
da maanteed... (Hakkab minema tagasi pahe- 
male.) Nüüd siis veel kiriku juure ja... 


Sasmin 
(Kahe saksa sõduriga pahemalt. Sõdurid 
relvus, Sasminil jahipüss õlal.) 


Sasmin 
Hei, pea! Mis siin sünnib? 


Peep 
(Kohmetust võites:) Mis siin's sündida? 
Lugesin niisama seda ilusat paberit... Lu- 
gemine selgeks õpitud... 


Sasmin 


Või tema luges niisama? Vaata kus 
mul linnukene! Kus siristab süütu näoga... 
Oi sa kurat, nüüd, Kirepi poiss, oled ometi 
mul ükskord pihus! Silmapilk tõmba see 
näru sealt maha! (Postile näidates.) 

Peep 


Mis minul sellega asja? Kes pani, eks 
see ka võtku! Või jätku... 


Sasmin 
Ära vigurda, poiss! Sina neid lipakaid 
üles panedki kogu hommik. 


Peep 


Mina? Taevas hoidku, tulen otse Kire- 
pilt! Meil on küll adrad, äkked ja niiduma- 
sin, aga trükimasinaid mitte. Metsavaht, see 
nali ei klapi. (Tahab minna.) 


Sasmin' 
(Sõduritele viibates:) Kinni pidada! 


Sõdurid 


(Asuvad teine teisele poole Peepu.) 


Peep 
No nüüd on valge väljas! Mis see jant 
kõik peab tähendama? 


Sasmin 
Pea lõuad, poiss! Tähendab, et oleme 
tabanud kardetava üleskutsete levitaja. 


Peep 


Küll teeb aga tähtsaks tegelaseks! Ei 
tea, kas kuulutad samas surmanuhtluse kah 
või? 

Sasmm 


(Kisub plakati maha.) Ära rutta. Iga asi 
tuleb omal ajal. Nüüd marss komandan- 
tuuri! 

(Üks sõduritest haarab Peebu käsivarrest, ha- 
kates teda tirima eemale.) 


Peep 


(Minnes:) Hea küll! Aga metsavaht, ega 
mina saksa keelt ei oska. Peaksid tõlgiks 
kaasa tulema — kui tahad just nalja näha. 
(Ära.) 

Sasmin 

Lõõbi veel jah! (Jälgi uurides tulba ümber:) 
Julgeb veel seletada — selged poisikese jäl- 
jed järel... No nüüd vast saab... Panen 
kinni, istuma kõik. Poisid ees ja vanamehe 
tagant järele! Nüüd alles saab näidatud, mis 
Sasmin võib... 

Parun 


(Saksa ohvitseri mundris, ratsapiitsaga käes, 
pahemalt,) Mis sina, metsavaht, saatma siin 
komandantuuri poisikesi, eh? 


Šasmin 


(Mütsi peast rabades ja kuulekalt seisma jää- 
des:) Auline parunihärra, see poiss on süü- 
2 SID 7 


Parun 


Sinu valvama see tee ja ära laskma 
mitte üks hing kiriku juurest ära minema. 
Mäil ise ütlema, kes on süüdi, kes mitte. 
Moistma? 

SŠasmin 
Jah, parunihärra. Aga see poiss — see 
on Kirepi peremehe noorem poeg... Ja 
tema neid mässulehti üles panebki. 


Parun 


Soo? Kas sinu nägema seda oma sil- 
maga, et tema? 


Sasmin 
Parunihärra, tabasin ta just posti juures 
ja seal on jäljed... 


Parun 


Näitama minule need jäljed. 
(Siirduvad posti juure.) 


Sasmin 
Just siin, vaadake siin, parunihärra. 
(Uurivad maapinda.) 
Parun 


Siin olema palju jäljed, metsavaht. 
(Lööb kahtleva pilgu metsavahi säärikutele.) 
Ka sinu oma jäljed, metsavaht. 


Sasmin 
Egas parunihärra siis mind ometi? .. 


Parun 


Kust voima mina teada, kes tegema see 
skandaal? Panema oma jalg siia, metsa- 
vaht, noh. 

Sasmin 
(Kartlikult jalga kohale asetades:) Aga mi- 
na ju tõmbasin kuulutuse maha, paruni- 
härra. /. 


Parun 
(Vihaselt:) Sinu üks suur eesel olema, 
metsavaht, moistma? Sinu oma kovera vän- 


daga vedama segi koik see illus ja puhas 
jälg. Moistma? 
Sasmin 
Parunihärra, aga meil on ju süüdlane 
käes — mis siis sellest, et mina oma jalaga 
siin... 
Parun 
Eesel, meil olema vaja see toendus! Ja 


sina olema rikkunud see illus, illus toendus! 
Sinu olema üks loll mees! 


SŠasmin 
Parunihärra, ehk parunihärra annab 
mulle andeks selle väikse vea, kui toon pa- 
runihärrale komandantuuri mässuliste pere- 
mehe, tolle mõisast ära jooksnud lipniku ja 
ta isa? 


Parun 


Sinu tegema, mis on oigus ja mis nouab 
seadus. Votma kinni ja tooma, kui sinul ole- 
ma see tunnistus. 


Sasmin 
Mul on inimesi, kes teavad ja nägid 
pealt... 

Parun 


Donnerwetter, ja mis sinu siis ootama? 


Sasmin 
Ega ma ei ootagi muud, kui et rebane 
jookseb ise lõksu. Praegu käivad läbiotsimi- 
sed kiriku juures. Kõik teed on valve all. 
Ju see peasüüdlane kuskilt lagedale peab 
tulema. 
Parun 


Sinu saama aumärk, metsavaht, kui sinu 
mõistma see asi gut teha. 


Šasmin 
Parunihärra, mis sest aumärgist nüüd 
minusugusele! Aga kas parunihärra mäle- 
tab, et parunihärra lubas mulle ka selle met- 
savahikoha päriseks, kui ma kõik ilusti jä- 
rele vaatan ja teada annan? 


Parun 


Illusti! Kui sinu illusti järele vaatama, 
kuidas olema voimalik siis täna see skan- 
daal, see Schweinerei nende kuulutustega, 
ah? 

Sasmin 

Parunihärra, vald on suur ja mina olen 
üksi. Tõin parunihärrale siiski teate esime- 
sena. Oleks abi vaja... 


Parun 


Sinu olema kaval. Üksi aga kaval. Sinu 
tegema sopru omale külas. Saama koik tea- 
da. Siis mina annab sinul ka koht ja raha- 

Sasmin 
Jah, parunihärra. Tänan väga, paruni- 
härra. 
Parun 
(Minema pöördudes:) Näil mässama. Aga 
minu näil veel näitama see koerapiits ja 


saksa ordnung... Peremees olema mina! 
(Ära.) 11 
Sasmin 


(Paneb mütsi pähe.) Muidugi. Saksu peab 
olema. Ja valitsus peab olema. Ja Sasmin 
peab ka elada saama... (Tammub teel ringi, 
lööb rinna ette.) Talu ja värk on käes! Kurat 
võtaks, Sasmin, sul on varsti oma talu ja 


puha! Ah-ah-haa! 
Mii 


(Pühapäevariides, lauluraamat käes, pahe- 
malt.) Tere ja jõudu! (Tahab kätt anda.) Mis 
see metsavaht siin mässab? 


Sasmin 
(Teeskleb märkamatust.) Mässab? Terve 


vald mässu täis, ja tema veel — metsavaht! 
Pime oled või? 


Miina 
Mine n'd ikka, Sasmiin! Toode Miina! 


päris head silmad. (Kavalalt:) Noh, kas pa- 
ned täna kohapaberid tasku? 


Sasmin 
Panen või ei pane — kelle asi see kü- 
sidal 

Mii 


Noo! Või pole enam asjagi? Ise kutsus 


perenaiseks ja abimeheks puha — nüüd 
pole asja küsidagi! Ennäe asjameest! 
Saismin 


Kui sa siin kraaksuma hakkad, lasen su 
silmapilk komandantuuri viia. Mõistad? Mi- 
nul on täna täis võim ja voli käes. 


Mii 

Sõge, eks sa lase! Või mina sinu voli 
kardan? Ise tahab olla kosilane ja puha — 
nüüd sihuke... Nagu oleks vastu okast si- 


litatud... 
Sasmin 


Tee parem, et sa kaod. Siin pole koht ja 
aeg tülitsemiseks. Olen sulle ütelnud, et oled 
loll ja rumal eit. Aitab. 


Mii 

(Vihaselt Sasmini ette.) Ah sedaviisi! Sa 
julged teotada mind, ausat naisterahvast? 
Nüüd peale kõike, mis meie vahel juhtunud? 
Nüüd talu käes — uhke nagu konn mätta 
otsas! Sa suur lojus! Pane tähele, mina su 
silmad katki kratsin! 


Sasmin 
(Taganedes, kuid kindlalt:) Naine, ära lär- 
ma! (Ümber vaadates:) Saatsin su Kirepile, et 
kuulad seal salaja. Aga sina andsid minu 
plaanid välja oma lollusega! Käi kus kurat! 
Mina sinusugust hani ei vaja! 

Miina 
Kas mina olin süüdi, et poiss põõsast 
piilus? 
Sasmin 
Poiss? Mis poiss? 
Miina 


Vaata, nüüd oled sa sees. (Peaaegu kallale 
minnes, ähvardab raamatuga.) Poiss hakkab 
mulle tunnistajaks. Ja kinni panen sinu, sa 
valevorst! Ausa naisterahva teotamise eest 
annan kohtusse! (Tahab paremale rutata.) 


Sõdur 


(Ette astudes:) Zurück! 


Sasmin 
(Ametlikult:) = Siit ei pääse keegi läbi! 
Tagasi kiriku juure! 


Miina 
(Vihaselt teisale.) Küll ma veel vaatan! 
Oota sa lääpjalg! (Ära ette pahemale.) 


Sasmin 
(Keerab vihaselt vilkat ja suitsetab.) 0 Ptii 
kurat, iga eit — muudkui võta ja võta! Tea 
kuhu mina nad kõik peaks panema! (Kõmbib 
Paremale.) 


Andres ja Kustas 


(Tagant paremalt. Omavahel elavas jutle- 
Mises.) 

Andres 
(Pühapäevariietuses.) Sinu poistele, Kus- 
tas, peab au andma. Näe, tegid tüki ära 
nagu midagi... Nüüd kõik kohad kihinat- 
kahinat täis. 
Kustas 


(Sasmini märgates:) Tst! 


Andres 


Jah, viljakesed on tänavu kenad. Ainult, 
et selle lõikusega mure... 


Kustas 


Nüüd sihuke kord, et kes ennem juure 
saab, see omaks teeb, 


Andres 
Kui kavatsevad terve saagi arvele võtta, 
ei tea, kas hakkavad siis õige kõrsi lugema 
põllul, või kuidas? 
Sasmin 
(Lähemale, sõdureid viibates, mehi silmadeg? 
mõõtes:) Noh, mis laata siin peetakse? 


Kustas 
Mis laata? Maanteel ei tohi kõnelda ka 
enam naabrimehega? Õige mul küsijat! 
Sasmin 
Maantee on avalik koht ja kõik avali- 
kud kohad on praegu valve all. 


116 


Andres 


Kallis mees, seda teed võid sa valvata 
kuni kõnged! Ära karda, ära ta ei jookse. 


Kustas 


(Sõdurile näidates:) Näh, tal ju auvahid 
ka platsis. Ootab vist mõnd suuremat saksa. 


Sasmin 
Just teiesuguseid suuri saksu, Musti- 
küla mehed, siin oodatakse. Päris tõesti. 
Ilma teieta oleks pidu poolik... 


Andres 
(Kustasele:) Ah, mis koeraga haukuda! 
(Tahavad edasi minna.) 
Šasmin 
Pidage ikka, pidage! Ega siin see minek 


nii oma-käest ole! (Sõdurile:) Komm hier! 
(Meestele:) Komandantuuri! 


Kustas 
Mida's põrgut sinna? 
SŠasmin 


Olete küllalt varastanud ja petnud valit- 
sust — kas nüüd on põlved vedelad või? 


Andres 


Kulla mees, sinu kõveratest kõnedest ei 
saa küll hobunegi aru. 

Sasmin 
Varastasite vilja ja külvasite salaja põl- 
lule. Peitsite liha ja toidutagavara — kes 
teile siis tuli rääkima kõverusest? Ei taht- 
nud tüli... Oma küla mehed. Aga nüüd, 
kullakesed, ei saa enam teisiti. See on juba 
päris avalik mäss. 


Kustas 
Nojah, olgu. Mis meil sellega asja? 


Sasmin 
Kirepi peremees, ega siin maksa kedagi 
lolliks teha. Mul käsk igat minejat läbi otsi- 
da või komandantuuri saata. 


Kustas 
(Vihaselt taskusid pahupidi tõmmates:) Eks 
sa otsi! 


Andres 


Seda juba ei ole. Mina oma tasku kallale 
kedagi ei lase. Lähme, naabrimees! (Teeb 
katset minekuks.) 


Sõdur 

(Andresest kinni haarates:) Stopp, stopp! 
Sasmin 

(Ajab käe Andrese taskusse, otsib.) 7 Mis 


asi see on, ah? Aa-ah? (Veab esile kokkumur- 
tud üleskutse.) Vana Sasmin juba ei eksi... 


Andres 


Toho kurat, selle ma rebisin surnuaia 
väravalt. 

Sasmin 
Rebisid, siis rebisid. Kust mina võin tea- 
da? Iga tüüp võib tulla ja ütelda, et tema 
rebis. Aga võib-olla pani ise ka üles neid 
paberikaltse. Ei siin aita enam midagi. 


Kustas 
Neid lehti ju kõik kohad täis. 


Sasmin 
Olgu, olgu või maa täis, aga kes taskus- 
se ajab — vaat see, kurat, on kahtlane. 
(Sõduritele:) Komandantuuri! 


Andres 


Vaata nüüd, vaata! Puhta heast sü- 
damest kisub inimesele õnnetuse kaela! 


Kustas 


Tühja, küllap selgitame veel. 0 (Seisatab 
minnes.) Sinuga, metsavaht, tulevad veel 
kord õiged arved teha... (Sõdurid mõlema- 
tega pahemale ära.) 


Sasmin 
Või arved? Õiged arved teha! No ma 
tahaks näha, kuidas te minu silmusest see- 
kord pääsete! Ma tahan näha, keda siin 
narritakse terve suvi läbi! Pigistan teid nagu 
kurke, nii et vesi aina niriseb... Küll siis 
tunnistate ja seletate kõik... Arved... 
Eh-eh-eh-hee ... 
Talumees 


(Paremalt tulles:) Jõudu, metsavaht! 

Sasmin 
Kui sul omal üle ajab, siis olgu. Aga 
nüüd keera kohe ots ümber ja lase sinna 
tagasi kust tulid. 


Talumees 
Mis seal kiriku juures siis — sõda lahti 
või? 
Sasmin 


Hullem kui sõda. Mäss, kihutuslehed, 
miitingud, eh, kõik kokku! 


Talumees 
Ja sina valvad siin vist siis Kirepi poissi? 
Sasmin 
Teda ja teisi. Kõiki, kes süüdi. 


Talumees 


Asjata aega raiskad. Mees tuli mulle 
juba tüki aja eest teel vastu ja palus sulle, 
metsavaht, või mõnele teisele sakste sõb- 
rale ütelda, et jätku nad kirikuküla rahule. 
Seal ei olevat enam ühtegi inimest, kes kõi- 
gest sellest loost midagi teaks. 


Sasmin 


Ära püüa hani! 


Talumees 


Tõe sõna. Ain kõndis Mustiküla poole: 
Keset päiset päeva, mööda maanteed... 

ŠSasmin 
Kurat! Ja sa ei võtnud teda kinni? La- 
sid lipata? 
Talumees 
Ei tea mis minul temaga või kellegagi 
asja! 
Sasmin 
Või nii? Või pole asja? Aga mind siia 
narrima julged tulla tema sõnaga? Pea mee- 


Silmapilk lähme komandantuuri! 


"Talumees 


Võeh, või kohe komandantuuri! 


Sasmin 


(Hambaid kiristades:) Terve küla, terve 
valla lasen kinni panna, aga kätte pean ta 
saama. Ükskõik, elavalt või surnult! Marss! 
(Haarab püssi käele, selle ette talumees.) 


Talumees 


Oh sa põrgu küll! (Kratsib kukalt.) 
(Mõlemad pahemale.) 


E esriie 

H pilt 


Keskel, lävega ette, lagunenud ja ukseta heina- 
küün. Küüni taga paremal mets, pahemal puis- 
niit. Suveöö, pilvine ja hämar. 


Kadri 


(Paremalt tulles piilub ringi, lipsates seepeale 
küüni. Uksel.) Vilu ja vastik öö! (Kohendab 
oma suurräti nurki koomale, jääb ootavalt seisma.) 


Ain 
(Pahemalt, kuues ja mütsis, surutud hääli:) 


Õhtust, Kadri! 


Kadri 
(Mehe kätest haarates, ta riideid katsudes:) 
Kuule, sina tuled ju nagu linaleost — üleni 
märg, kallim? 
Ain 


Arvad, et see mets praegu parem on kui 
mõni sügav järv? Pealegi kui sa pead roni- 
ma mööda padrikuid ja roomama läbi pika 
rohu, et mitte kogemata soovimata silma 
ette sattuda. 


Kadri 
Vaesekene, tule, istu siia minu kõrvale 
rätiku alla... Soojened ja kuivad... 


(Istub lävepakule.) 

Am 
(Toetub uksepakule, jalad väljas, mõõtes 
mornilt metsa, kust tulnud.) Ei seda vett kui- 
vata keegi muu kui jumala päike! 


Kadri 


(Lähenedes:) Mis sul ometi on täna, sää- 
rane imelik? 
Ain 
Tapetud nagu künnihobune, ei muud 
midagi... 
Kadri 
Tusatsed vist, et ei kohanud mind kiriku 


juures? Aga ma ei saanud, mõisast ei las- 
lüds 


Am 
Mis pidu seal siis jälle? 
Kadri 


Ei mina tea mis. Tralliti ja praaliti poo- 
lest ööst. Kui teada said asjadest kiriku juu- 
res, kihutas osa neist otsekohe sinna, teised 
Priiskavad vist praegu veel. 


Ain 
Kes võis teatada parunile? 
Kadri 
Kust mina seda! Niipalju tean, et tele- 
foneeriti. Ja siis oli kisa ning ärevust nii- 


palju, et näis, nagu oleks kardetud mässu 
või kes teab mida. 

Ain 

(Leebemalt, tüdruku kätt haarates ja lähe- 
male tõmmates:) Või kartsid! Ah siiski, sunni- 
kud, kartsid!.. "Vaata, see mind natuke pa- 
handaski, et ma ei teadnud, kas nad kart- 
sid... Juba keskhommikust saadik aelen 
mööda metsi ega tea midagi, mis juhtus 
väljas. Kas oli kuulda ka kinnivõtmistest, 
tagaotsimistest? 


Kadri 


Ain, kallis, sa ära ärritu, aga... 
Ain 


(Naerdes:) Mina ja — peaksin sakslaste 
pärast ärrituma! Lase aga kuulda. 


Kadri 
Sind vist otsitakse taga... Isa ja Peep 
viidud komandantuuri!.. Küllap kodus 


nüüd seda muret ja nuttu!... 


Ain 
Seda võis juba arvata! Aga mis saan 


minagi sinna parata. Või peaksin ma ennast 
nende asemel sakslaste kätte mängima? 


Kadri 
Ei, Ain. (Väike paus.) Ainult sa peaksid 
ehk kuskile ära minema. Kuskile kaugemale, 
kus ei oleks seda kõike... Kuidas sa siis 
sedaviisi elad metsas nagu hunt... Tuleb 
varsti sügis ja külm ja... 

Ain 
Nii. Tahad siis, et ma jookseksin nende 
sakslaste eest teab kuhu maailma otsa? 


Kadri 
Ei taha, kallis, aga... 


Ain 
Siis ära hala. Tead väga hästi, et kogu 
maal ootab mind üks ja seesama saatus. Mil- 
leks peaksin ma siis põgenema? Jään siia ja 
teen mis teha annab. 


Kiadri 
Aga mis saab, kui vanade ja Peebuga 
midagi juhtub — mis siis? 
Ain 


Siis — siis vastutab oma nahaga see nee- 
tud metsavaht. Eks see tema töövili ole. Ma 
tahaks näha enne, kas ta julgeb! 


Kadri 
Jah, aga sinuga, sinu enesega? 
Aim 
Minuga? .. Kui metsas enam toime ei 
tule, kolin — mõisasse. 
Kadri 
Räägid rumalusi, Ain — mõisasse?! 

Ain 

Ei midagi... Sinule tundub see häda- 
ohtlik ja veider; aga mina leian, et kõige 
ohutum on end varjata just lõvikoopas. Kui 
sina ainult saaksid niipalju muretseda, et ei 
tuleks nälg kätte. Küllap ise leiaksin juba, 
kuhu pugeda... Mõisast vaevalt taipab 
mind keegi otsima hakata. 


Kadri 

(Mõtlikult, pikka:) See on kõik nii kole 
mõtelda, aga kui sa nii arvad — vist siiski 
õige. Mul on teenijatemajas väike toake ... 
Võib-olla saab ehk sealgi nii — päris sala- 
ja... Ain, kallis, kui sa arvad... (Surutud 
hääli:) Tule siis, tule või kohe kui tahad! 
(Käed ümber Aini kaela.) 


Aim 
Las hagijad siiski natuke rahunevad. 
Kadri i 
Vahest oleks ikkagi targem koguni, kui 
jätaksid siiapaika selle kõik, kui läheksid ja 
loobuksid, Ain. Oleks kergem sul enesel ja 
teistelgi. 
Ain 
Ei, Kadri. Mina ei ole kurjategija ega 
süüdlane, et peaksin jätma kõik ja minema. 
Mina võitlen õige asja eest. 
Kadri 
Võib-olla Ain, aga sina ei ela praegu 
loomulikku elu... 

Ain 
(Õhates:) Jaa — selles on sinul, Kadri, 
õigus. Mina ei ole ammugi enam elanud 
nagu teised, harilikud inimesed. Olen sellest 
ainult unistanud ja... võib-olla jäängi unis- 
tama... 
Kadri 
(End ligemale surudes:) Näed sa nüüd, 
minu suur poiss! 
Ain 
(End erksaks tehes, sosinal:) Kuskil rak- 
sus... Keegi käib põõsastes? 


Kadri 
(Tõmbab poissi varrukast.) Lähme siia sis- 
se... Oleme õige vaikselt. Läheb mööda, 
kui ongi... 
Ain 
(Järgneb tüdrukule küüni.) Kes teab? ... 


Sasmm 
(Hetk hiljem tuleb paremalt. Uurib tuima 
asjalikkusega jälgi, omaette:) Naisterahva jäl- 
jed? .. Üpris värsked veel... Missugune 
linnukene küll pesa siia metsaniidu küüni on 
teinud? (Küüni nurga juures, järsku nagu taiba- 
tes:) Kurat kui... 
Ain 
(Hüppab uksest välja.) 


Sasmin 
Seisa, seisa ma... (Tõstab käe, nagu si- 
hiks revolvriga.) 
Kadri 
(Kiljatab küünilävel.) 

Ain 
(Haarab metsavahi käsivarrest ja keerab selle 
järsult selja taha:) Vaiki, koer! 


Šasmin 
(Haarates Aini:) Oled mul käes, metsa- 
suli! (Meeste vahel areneb käsitsivõitlus. Üksteist 
kinni hoides väänlevad nad maas, ähivad ja pun- 
gitavad. Viimaks on Sasmin kõhuli maas, Ain tal 
kaksiratsu seljas. Võitluse ajal lippab Kadri küü- 
nist, kadudes kiiresti metsa.) 


Ain 
(Hoiab vastast kinni, hingeldades:) Löön 
su maha siinsamas, sa sakslaste salanuhk! 
Sasmin 
(Vihaselt urisedes:) Katsu — kui julged! 
Teenid poomisnööri nagu mõrtsukas ku- 
nagi... 
Ain 
Ah nööri? See kõlbaks sinusugusele ... 
Ütle, kuidas oleks, kui riputaks sind siia 
küünisarika külge nagu vana kassi- või koe- 
raraipe, ah? Inimesed oleks kiusajast lahti 
ja jumala maailm ühest haisevast elukast 
puhas! 
Sasmin 
(Pööritab silmi, kangekaelselt:) Põrgu lä- 
hed, mõrtsukas! Vannun ära sinu ja sü 
sugu... 
Ain 
Või nüüd on sul põrgu ja piibel meeles, 
soepoeg! Kas sa siis ka selle peale mõtle- 

sid, kui süüta inimesi sakslaste püsside ette 
seadsid, kui vedasid mind keskööl voodist 
mõisasse kohtu ette? 


Sasmin 
(Julgust saades, püüab appi karjuda:) See 
pole sinu asi! Ap... 


Ain 
No-noh, suumulk kinni! (Pigistab teda.) 
Vennike, arvasid, et püüad mind — aga 


langesid ise lõksul Kas mõistad nüüd, et 
oled nagu kalts minu käes? Võin su kägis- 
tada siinsamas ja — ükski koer ei haugu 
järele... Kas mõistad? 


Sasmin 
(Hambaid kiristades:) Kägista, mõrtsukas! 


Ain 
Ei. Sinusuguse närakaga mina oma käsi 
ei määri. Issameie võid jätta teiseks kor- 
raks... (Kisub püksirihma vöölt ja seob sellega 
osavalt Sasmini käed selja taha kokku.) Sinu 
jaoks on peenemad võtted — täpselt sama- 
sugused nagu sul enesel teiste jaoks... 


Sasmin 
(Taibates sidumist hakkab rabelema, püüab 
uuesti karjuda.) 
Ain 
(Surub ta pea vastu maad, kisub Sasmini 
pükstelt rihma ja viskab selle silmusena ümber ta 

jalgade, tehes sõlme peale.) Püsi n'd, püsi pai- 
gal, metsasaks:.. Katsu kah, kuidas mait- 
seb niisugune puhkus ja kosutus... Pak- 
kusid seda vägisi kord mulle, luba, et nüüd 
jagan seda ka sulle enesele... 


Sasmin 
Et mul püssi kaasas ei olnud!.. 


Ain 
(Tõuseb.) Pole viga. Võib-olla oleksin 
minagi siis pidanud sulle pisut haiget tege- 
ma. Nüüd aga ajame hoopis süütumalt läbi. 
Käsist ja jalust seotud, jätan su siia metsa- 
niidu küüni juure, nagu heinamärsi... Ve- 
dele, raibe, nälgi ja janune — kuni kõn- 
ged! 
Šasmin 
Halasta, röövel! (Jõllitab silmi, kiristab 
hambaid.) 
- Ain 
(Astub küünilävele.) Kadri! (Tagasi.) Ära 
jooksnud ... Nojah, siis head jällenägemist, 
metsavahi-saks! Ära väga pahanda, kui 
kärbsed või sääsed su näokese ära rikuvad. 
Mina ei saa sinna midagi parata... Minu 
elu on mulle armsam kui sinu oma... 


Sasmin 
(Hoigab, siis tasem:) Ain, halasta! Oleme 
ju üheküla mehed! 


Am 
Kas jätad minu jälgede ajamise ja lased 
isa lahti? 


130 


Sasmin 
Mina ei tea. Mina pole süüdi... Parun 
käseb ja mina pean. 


Am 
Midagi ei pea sa. Jäta rahule Kadri ja 
kõik, siis... 
Sasmin 
Lase lahti, või ma... 
Am 
Mis — lähed vihast lõhki? Ole lahke. 
Ja nüüd head ööd, metsavaht... Aega sul 


on, mõtle kõik ilusasti järele. Kui paari päe- 
va pärast elu hõngu veel sees on, räägime 
ehk pikemalt — küllap siis oled pehmem 
ja südamlikum. (Tõmbab hõlmad kokku, kor- 
jab mahakukkunud soni üles ja loivib pikil sammel 
Pahemale metsa, tasakesi hüüdes:) Kadri!.. 


Kadri!.. 
Sasmin 


(Veeretab enese küünilävele, rassib ja lõhub 
köidikuid.) Kas või veriseks, kas või tükid 
taga, aga need köited meest ei pea! Kurat, 
nihuke plinder! Et mul seda püssi kaasas 
Polnud, oleks tõmmanud kohe maha — 
mõlemad nagu kitsepaari oraselt... Äh — 
äh! (Puhkab hetke, siis uue jõuga.) Ah käiakse 
Mõisast siia metsa... Sealtkaudu need sala- 
teated siis tulevad ja lähevadki... Küll 
Vana Sasmin ajab oma pea veel kord püsti 
ja vaatab, kuidas need taimekesed kasva- 
vad... Kurat, kui valus... (Ähib ja pu- 
hib sidemete kallal, siis vajub tagasi, lootusetult:) 
Min... (Ohkab.) 

Kadri 
(Kiiresti paremalt küüniesisele jookstes, kähi- 
nal:) Metsavaht!.. Sasmin! 


Sasmin 
(Elustudes, kuid västumeelselt:) Noh, ei tea 
mis suppi need köögitüdrukud öösi metsas 


keedavad? 
Kadri 


Kuule, ära ole jäme. Tulin sulle appi. 
Minu süda ei kannatanud sind jätta seda- 
moodi siia metsa... 


Sasmin 
(Üllatudes:) Vaata kus mul päästeingel! 
Või tema süda minu eest muretsemas . 
Ise laseb ühega öösiti mööda küüne, teise 
eest aga muretseb südant!.. 


Kadri 
Sasmin, miks sa räägid niimoodi. Tulin, 
et sind aidata — kui sa tahad ja.. 


Sasmin 
(Käskivalt:) Tõmba need rihmad mul 
siit käte ümbert lahti, tüdruk! 


Kadri 
(Kummardub ta kohale.) Vaata, Sasmin - 
Selleks ma tulin... Aga kui sina niimoodi 
hakkad, siis. s Ja arva, ega mina sind ei 
karda. (0 aniiiei . Mina tahtsin sinult 
ilusti paluda, Sasmin, Pr kui ma sind nüü 

lahti päästan, kui ma niimoodi sulle head 
teen, kas sina... kas sina siis jätad peale- 
kaebamised minu isale, Kirepi peremehele 
ja Peebule? Mina ei sega ennast teie tülisse 
Ainiga — aga palun, ära sina sega ka teisi 
inimesi sesse tülisse... Lase nad vabaks... 
Ära süüdista neid, Sasmin! Mõtle, minu isa 
jam 54 


Sasmin 


Ja sinu armukese isa peale! Kena küll! 
Kui sa tahad minuga kõnelda, tüdruk, siis 
tõmba rihmad lahti. 


Kadri 


Lubad siis, et ei... 


Sasmin 
Vea rihmad lahti! 


Kadri 


Ei. (Tigedalt:) Siis parem jää siia ja ole.. 
(Tõuseb, hakkab eemalduma.) 


Sasmin 
(Järeleandvalt:) Kadri... Ma, tõotan 
sulle... tõotan.:. 


Kadri 
(Tagasi, askeldab nööride kallal.) Olgu siis. 
Nüüd võiksid sinagi, Sasmin, rahu teha, kohe 
igaveseks... 

Sasmin 

(Tõuseb, käerandmeid ja jalgu hõõrudes:) 
Ei tea kellega? Sellega kes metsa jooksis — 
mitte iialgi! Ja sinuga? Kes oled's õige sina? 
Minu tappa-tahtja armuke... Kas tead ka, 
et oled nüüd mul veel paremini pihus kui 
enne? Ah, linnukene? Kuidas oleks, kui an- 
naksin üles, et Köögi-Kadri aeleb öösi möö- 
da heinaküüne mässaja ja mõrtsukaga, ah? 


Kadri 
Sina südameta loom! Ah's niikauaks 
ainult oli sinu sõna ja tõotust! 


Sasmin 
Tõotust, ah-ah-haa ... Tema räägib tõo- 
tusest!  Tõota mulle enne midagi, siis ma 
alles vaatan... (Lähineb salalikul ilmel tüd- 
rukule.) 


Kadri 
Mina? Mis asja? Mis sa minust tahad? 


SŠasmin 
(Haarab ta õlgadest.) Sa tead seda, tüd- 
ruk... Vana Sasmini ei saa sina odavamalt 
osta kui iseenese hinnaga... Armastuse 
hind elu hinna vastu... Kas tahad või ei? 


Kadri 
(Vajub kössi küünilävele, Enesele:) Tae- 
vane jumal, missugune jõhkard! (Pärast pau- 
si.) Kui alatu! 

Sasmin 
Minu vaikimise hind on niisugune. 
Kadri 


(Kaebades:) Tahad minust teha lupardi, 
närul Oh! (Hoogu sattudes:) Sa oled hull, Sas- 
min! Mis õigus on sinul minu peale? 


Sasmin 
Mehe õigus naise peale. 


Kadri 
Ei. Seda sul ei ole. Ajad oma õigust ja 
võimu taga. 
Sasmin 
Kadri, mis sa räägid tühja! 


Kadri 
Mina otsin arusaamist ja lepet... Aga 
mõtle, mis tahad sina? 


Sasmin 
(Tüdinenult:) Tahan kord ainult selget 


vastust: kas mina või tema?: Kuuled sa, 
Kadri — kas mina või tema? 


Kadri 
(Üles hüpates, tuliselt!) Siis ei sina ega 


tema! Ennem lähen linalikku või panen 
nööri kaela! 

Sasmin 
(Istub talle vastu, pilkavalt:) Tüdruk, ära 
jora! Meie oleme kahekesi .. . Sina naine ja 
mina mees... mis sellest, et vana mees... 


Kadri 
Kaabakas! (Vajub uuesti küünilävele.) 
SŠasmin 
Mina nõuan ainult oma vaikimise 
hinda... 
Kadri 


(Sulgeb — silmad, seljakile vastu uksepiita, 
pikka, sõnu otsides:) Hinda? Siis ära nõua 
seda praegu... Mina, ei suuda... Võib- 
olla kunagi teine kord... (Kavalalt:) Võib- 
olla, teine kord... 


SŠasmin 

(Tema kõrvale põlvitades:) Ja sa lubad... 
Kadri 

Võib-olla ... (Enesele:) Olen naine.,., 


Mul on mees ja isa... Minu käes on nende 
ja minu enese elu... 


E esriie 

Ill pilt 


Väheldane tuba mõisa teenijatemajas, Voodi 
vastu vaheseina, väike, linaga kaetud laud, vee- 
nõu ja muud vajalikku. Mõned sügislilled, naeltega 
seina löödud postkaarte. Vaheseinas uks kõrval- 
tuppa. Rehepeksu aeg sügisel, õhtune videvik, tuu- 
line ilm. 

Kadri 

(Askeldab oma toakeses. Ta on kärsitu ja 
nagu hirmul, kuid siiski õnnelik eneses. Puhtalt ja 
koduselt riides, kohendab, vaatleb end väiksest 
peeglist. Koputuse peale võpatub, astub järsku 
vaheukse juure, sulgeb selle hoolega, hüüdes, siis 
ootama jäädes:) Sisse! 


Peep 
(Pihtkasukas ja koolipoisi mütsis, paremalt.) 
Tere õhtust, Kadri. (Jääb ukse alla seisma.) 


Kadri 
Sina, Peep! (Pinge alanedes:) Ah sina... 
Noh, astu siis ka tahapoole ja... 


Peep 
(Sõrme suule pannes osutab vaheseinale.) 
Mis seal nüüd tahapoole või... Ma oleks 


palunud ainult tilk joogivett. 


Kadri 
(Naeratades:) Kas ikka tõesti, või niisa- 
ma... ettevaatusest? Muide, siit see kõr- 
valt-tüdruk kolis minema... Lase päris jul- 
gelt ja mureta. 

Peep 


Või nii kohe! No mis siis enam rääkida. 
Jäägu see joomine teiseks korraks. Ütle, kas 
Ain on veel siin, sinu juures? 


Kadri 
(Silmadega kõrvaltoa poole:) Kabinetis... 
Muukisime ukse lahti. 


Peep 


Või kohe nii uhkelt. Kes seda oleks või- 
nud arvata. 


Kadri 
(Lükkab ukse lahti, naljatades:) Ei tea ka* 
jutule võetakse ka või mitte? . . 


Peep 
(Ukselt:) Jõudu, vennas. 
Ain 
(Tuppa astudes:) Tasem, tasem. Aknal 


küll luugid ööd-päevad ees, aga kõrvad 
võivad olla seintelgi. 


Kadri 
Kes siin ikka kuulamas, tuuline ilm ka. - 
(Seob põlle ette.) Ma lippan korraks veel köö- 
ki, eks teie jutelge niikaua. 
Ain 
Keera uks kinni. 

Kadri 
Jah, ärge tehke väljagi, kui keegi kol- 
gib või nii... 
Ain 
Mul igaks juhuks kõrvaltoa = välisukse 
muukrauad taskus. 


Kadri 
Mis sind rääkida — sina päris lukusepp 
kohe. Nägemiseni siis. (Ära paremale.) 
Ain 
Noh, poiss, on sul's ka uudist? 
Peep 


(Kärsitult mööda tuba käies:) Kuradima 
moodi otse! Ei tea kust pihta hakata... 


Aim 
Kodustega? Või külas midagi? 


Peep 
Oh ei! Vaata! (Tõmbab taskust mingi pa- 
beri, seda vennale ulatades:) Loe ja — mis sa 


ütled? (Jääb ootama.) 


Ain 
(Silmitsedes rutates paberit, mispeale pikka:) 
See ei ole kellegi uudis enam — juba kuu 
aega saavad sakslased läänerindel järjest 
peksa... 

Peep 


(Pettunult:) Või temale polegi uudis. 
Sakslaste sõjavägi mässab, Villem pukist 
löödud! Hakkavad siitki minema nagu üks 
sõraklõbin taga... 


Ain 
Nojah, seda ma ütlesin juba suvel, et 


oodake ainult, andke aega. Viimase lumega 
tulid, küll esimesega lähevad, nagu haned. .. 


Peep 


Jah, sul oli õigus! Aga mis nüüd peaks 
ette võtma? Ütle seda. 


Ain 
(Suitsetab.) Meil on ka oma raskused 
olemas... Ega muud, kui tuleb meestele 


käsk kätte anda ja välja saata... Viimaks 
ometi on kord meie käes peremehed ja käs- 
kijad olla oma kodus. 


Peep 


Siis peaksid küll sina ise, Ain, tulema 

välja ja korraldama jälle kõike. 
Ain 

(Naerdes:) Väike vennas, ongi juba teh- 
tud ja korraldatud. Kas sina siis arvasid, et 
mina siin tüdruku juures nagu vanajumala 
laia selja taga? ... Siia vean ennast ainult 
päevavalgeks varju... Ööd, — noh, ei 


mäleta enam mil viimati oleks saanud silma 
kinni. 

Peep 
(Lööb enesele otsmikule, vilistab.) Ja mina 
mõtlesin, et sina'i tea kohe millestki! Pa- 
ganama loll olin! 
Ain 
Pole viga. Mine nüüd koju ja ütle emale- 
isale: Ain on varsti jälle vaba mees. Võib- 
olla tuleb mõni väike lööming punastega — 
need tükivad sisse. Aga sakslastega on seda- 
puhku läbi. 
Peep 
Lööming, arvad vennas? Kuule, siis tu- 
len mina kaasa! Mul on ju karabiiner ja — 
isegi see setukas jäi sakslastest alles, mis ke- 
vadel saime tiblade käest. Kuule, Ain, kas 
lubad? 
Ain 


Noh, kui just vaja on — eks näe. 


Peep 


Tore, tore, vennas! Tead, mul oli juba 
täna niisugune tuju, et... 


Ain 

Tst! 
Peep 

(Suleb vaheukse.) Kes kurat see's jälle? 
Ain 


Tule siial (Taganevad pahempoolsesse kõr- 
valtuppa.) 
Kadri ja Sasmin 
(Paremalt, mõlemad üliriietes.) 


141 


Sasmin 
Ega minä muud, et paar sõna juttu ja . 


tilk vett keelekasteks, Kadri. 


Kadri 
(Kahtlevalt:) Vett? Kas metsavaht siis 
juua tahab või? 
Sasmin 
Näh, mis imet's selles? Inimene päev 
otsa rehemasina tolmu kurku ahminud... 


Ju see janutama võtab... Ja või see juttki 
tuleb kui kurgulagi kuiv. 
Kadri 
(Ulatab tassiga vett, piiludes ise vaheust.) 
Sasmin 


Aitüma, aitüma. Mis see Kadri-preili siis 
täna jälle nii mõttes ja tõsine? .. 


Kadri 
Igaühel oma mured, või minulgi neist 
puudus! 
Sasmin 
Seda n'd küll... Muudkui et imelik 
mõtelda — noor inimene ja puha. 
Kadri 


Ei tea mis sellest! Näe, isegi ähvardasid 
kinni panna ja teab kuhu saata kõik veel. 


Sasmin 
Minu ähvardust nüüd südamesse! Mis 


möödas, see unustatud. Näed küll, sinu isa, 
Kirepi Kustas ja teisedki kõik jälle laiad me- 

hed mööda küla... Saad sina siis ütelda, 
Kadri, et vana Sasmin ei ole mees olnud ja 
lubadust pidanud, või mis? 


Kadri 


Suur tänu, metsavaht. Vägisi paned us- 
kuma, et polegi sina siin ilmas veel see kõige 
suurem metsaline. 


Sasmin 
Heldekene, Kadri, kuidas siis mina! 
Mina olen sinule ikka ainult head soovinud. 
Ja kui ma sind praegu siin nii kõrvalt vaa- 
tan, siis sa kohe nagu teine inimene kui ke- 
vadel, päris teise olemisega... 


Kadri 
Eks sügis küpseta viljad ja tee inime- 
sedki küpseks ning rahulikuks... 


Sasmin 
Sügis, jah, ka... Teised ilmad ja teised 
ajad. Võib-olla teised mõttedki peas puha? 


Kadri 


Mis sina nüüd neist mõtetest, metsavaht. 
Või kes siin õige oskabki enam midagi mõ- 
telda: täna nii, homme naa. Igapäev ise- 
moodi, justkui paha ilm... 


Sasmin 
Nii see noore tüdruku meel on. Aga kui 
sa, Kadri, nüüd teised tuurid peale oled võt- 


nud, siis ehk sinuga sobiks jälle sõna jut- 


tugi? .. 

Kadri 
Minuga? Oh, parem mitte! Ma kardan 
sinu jutte ja rääkimisi. Hakka parem juba 
minema, metsavaht. 


Sasmin 
Imelik inimene oled, Kadri. Ise kiidab 


ja tänab, et olen kõik täitnud, mis tahad, ja 
nüüd — minema? 


Kadri 
Mul... mul tõusevad juuksed peas 
püsti, kui ma sind, metsavaht, pikemat aega 
pean vahtima — seepärast. 
Sasmin 
Oh sa häbelik nurmkanake! Oh sa vii- 
mane viripilll Ela ja ole — küllap näeme 


jälle. Sinul alles elu veel ees. Ja jätkub ted” 
mõneks ajaks minulegi, Ma lähen nüüd 
sinna, rehe lõpetust jätkama. Head õhtut 
siis! Kas lubad vahest üle ukse sisse vaadata 
ka? (Ära paremale.) 


Kadri 
(Ust sulgedes:) Nagu mina mõisa hoonete 
uksi sulgeda saaks! (Viskab üliriided seljast ära; 
katab akna, süütab madala rasvalambi tule.) 
Oeh, täna sai õige varakult õhtule kohe! 


(Istub, haarab mingi näputöö kätte.) 
Ain 
(Tuleb pahemalt.) Kadri, ma pean natu- 
keseks välja minema. 

Kadri 
Ah seda see Peep siis tuligi? 


Ain 
Peep nüüd midagi... Tulen varsti ta- 


gasi. Asjaolud on niimoodi, et oleme vist 
varsti sakslastest lahti. 


Kadri 
Kas tõesti? (Elavnedes:) Jumalale tänu, 
siis ükskord lõpeb see jant selle metsavahi- 
närugal Näe, kuulsid vist ise, kippus jälle 
siia sisse nagu uni. 
Ain 
Kuulsin. Jah, Kadri, pahanda nüüd või 
mis tahes, aga kui ma otsekohene tahan olla, 
siis pean ütlema, et mind on alati imestama 
pannud kaks asja: kuidas pääses see sala- 
nuhk sealt metsaniidu küüni juurest suvel ja 
miks võttis ta tagasi kõik oma süüdistused 
meie vanade vastu? 


Kadri 
(Sõnu otsides:) Ju tal vist omal surm sil- 


ma ees oli, et oskas teiste pealegi halas- 
tada... 


Ain 
Ta oleks võinud kõngeda sinna! 
Kadri 
Kas sina lootsid siis, et ta jääb sinna ja 
kõngeb? Mina seda küll ei uskunud .. . 

Ain 
(Järsku tüdruku ette.) Seepärast jooksid 
tagasi ja kiskusid selle saatana 0 silmusest 
väljssah? Räägi! 


Kadri 
Ain, mis sa nüüd tormad jälle. Mõtle 
ometi natuke järele. 


Ain 
Sina vabastasid metsavahi? 


Kadri 


(Tõustes:) Mis siis? Sellega vabastasin 
ühtlasi ka oma ja sinu isa, mis sa ägetsed! 
Mõtle pisutki järele. Sina seod teise metsas 
kinni ja jätad sinnapaika. Kui nüüd keegi 
juure oleks juhtunud ja tema vabastanud — 
mis siis? Esimene asi: mina oleksin olnud 
sees, sest ta nägi ju mind sinuga seal. Sees 
oleks ka olnud meie mõlemate vanad ja 
Peep. Kas oli siis minust väga rumal tagasi 
minna ja paluda seda, seda — noh, minu 
pärast kas või viimast kurjategijat — et ta 
jätaks kõik niisama, kui lasen ta lahti ja 
päästan... 


Ain 
Vaata, kui teranel Ise niisugune arg ja 
juletu — aga näe, mis suudab! 
Kadri 


See suvi — see on teinud minust teise 
inimese — oled ise mind õpetanud ja kooli- 
tanud. Ära siis nüüd pahanda kedagi... 

Ain 
Jaah, võib-olla sul omastkohast on õi- 
guski. 


Kadri 
Selle üle mina ei mõtelnud. Tegin seda, 
mis tol silmapilgul mul käskis teha minu 
süda. 
Ain 
Või koguni süda? .. 


Kadri 
(Piinatult:) Ain, mis sa minust piinad! 
Sa tead ju küll. Sinu tormakuse tõttu võiks 
me mõlemad juba hauas olla... Kui mina 
nii... noh, miks sa mind siis veel karistad, 
Ain? 
Ain 
Olgu! Ega mina sinust. Mul enesest... 
Nojah, ma lähen sealt tagumisest uksest... 
Pääseb kergemini nurga taha ja otse põldu- 
dele. (Pahemale ära.) 


Kadri 
(Saadab vaheukseni. Silmadega kallistust ot- 
sides:) Head õnne! Vaata's ette! (Talitab 
toas ringi, kohendab voodit, kammib juukseid. Uk- 
sele koputatakse.) No-noh? (Astub ukse juure, 
tõmbab lahti.) Kes siin's? 


Šasmin 
(Jalga ukse vahele surudes:) Lase veel na- 
tukeseks sisse, Kadri. 

Kadri 


Mida's siia enam hilja õhtul? Ei. 


Sasmin 
(Surub ukse lahti.) Tahan sinuga kõnelda, 
Kadri. Ennist jäi jutt justkui pooleli. 


Kadri 


Minul pole sinuga midagi kõnelda õhtu- 
sel ajal. (Väike rüselemine ukse juures.) 


Sasmin 
(Pääseb sisse. Ta on purjus, uhke ja isetea- 
dev, Püss rihma-pidi õlal, pudel segast jooki taskus, 
sigar suus.) Tere jälle, mõrsja! (Pakub kätt, 
mida Kadri vastu ei võta.) Ah oled uhke, oled 
upsakas metsavahi vastu, linnukene? .. 


Kadri 


(Püüdes säilitada rahu:) Mitte ei saa aru, 
mis seda metsavahti siis õige säärase pime- 
dusega kisub ringi uitama? 


Sasmin 
(Muheleb salapäraselt, paneb püssi vastu sei- 
na, istub järile, kergitab kaabulotti, vastab laulu- 
joruga:) Ehk küll torm ja maru möllab hirm- 
sasti... Siiski ma su juure jõuan — arm- 
sasti.,.. 
Kadri 
No-noh! Mis jutt see's on? Või kohe 
niisuguse kõnega! (Toetub voodiservale.) 

Sasmin 
Ega midagi... Sügisene aeg, tuleb kõik 
lillekesed saju ja külma eest ilusti varjule 
viia, ära korjata... Ja sina, Kadri, mul see 
uhkem õiekene ikka oledki. (Pahvib sigarit 
suitsetada.) Mis? 
Kadri 
(Rahutuks muutudes:) Kust sa's nüüd see- 
sugusele rumalale mõttele? Oled enese va- 
hepeal täis pinninud, metsavaht! 


Sasmin 
Täis n'd sellest rehelõpu tilgast! Eks sa 
ennist ise ütelnud, et aeg muudab igaühe 
meele. Sa kah juba paar kuud nagu päris 
lesk inimene. Taltsas ja tasane... Maha- 
jäetud noorik.., Eks mõtlesin siis, et koris- 
tan su ära jälle... (Tõuseb.) 


Kadri 
(Külmalt:) Metsavaht, sina peaksid tead- 


ma kuidas minuga on ja mis ma sinu jutu 
peale vastan. Peaksid ette teadma. 


Sasmin 
Tean kah. Ega ma's tulnud sulle sõrmu- 


seid tooma! Tulin oma vaikimise 
hinna järele, tüdruk! Ah-ah-haa! 


Kadri 
(Ehmatades närib oma kätt!) Oohl,. Seda! 
Sasmin 
Ah-ah-haa! Seda jah, nimelt. Oma 
lahke lubadus... 

Kadri 


(Väga tõsiselt:) Kuule, metsavaht, sa oled 
inimene ja sul on süda rinnus samuti kui igal 


teisel... Mõtle ka ometi, mis sa räägid! 
 Sasmin 
Kaup on kaup. Mina alla ei jäta. 
Kadri 
(Endiselt:) . Metsavaht, arvasin, et ega 
sina's seda tõsiselt... Vaata, sina võiksid 
olla mulle isaks või onuks — aga ei kunagi 
sedamoodi... 
Sasmin 


Või nii? Sa siis ainult püüdsid mind! 
Meelitasid ja vedasid ninapidi nagu poisi- 


kest? 
Kadri 


(Kerra tõmbudes:) Pole mina sind veda- 
nud ega meelitanud. Jooksed ise minu järele 
igal pool nagu peni... Mul päris häbi ja 
paha vahest... 


Sasmin 
Või mina sinu peni, sinu räbala järele 
jooksnud!.. Ise oled sa nagu mõni... 


mõni... Aeleb igasuguste kaabakatega öid 
heinaküünides! Vaata tampi oleks sulle tar- 
vis — ei muud! (Rusikaid raputades tüdruku 
ette.) 


Kadri 


Ma karjun appi, Sasmin, kui sa kohe ei 
kaol (Püüab Sasminist mööda ukse poole pää- 
seda.) 

Sasmin 
(Talle risti teele astudes:) Karju, lõkats! 
Lõugal Või mina sinu karjumist kardan! 
Säärane lipakas ja — tema veel lõugab! Ma 
annan su üles, lasen raudu panna, nagu ho- 
busevarga! 


Kadri 

Sasmin, ole mõistlik, või ma... 
Sasmin 

Mis sa... ähvardad? Kes sind, niru, 


kardab? Vatid maha, ma ütlen! Ma tahan 
näha, kuhu sa kipud? -(Haarab tüdruku riie- 


test, surub voodile.) 
Kadri 
(Vihaselt:) Kasi välja, siga! (Lööb Sasmi- 
nile rusikatega rindu, tõukab ta käpuli põrandale.) 


Šasmin 
Kes on sinu siga? Kisun puruks su hil- 
bud! Ja sinu enesegi, kui tahan! Sina — 
madu! (Haarab püssi, sihib Kadrile.) Kui mina 
sind ei saa, ei pea ka mõni hulgus, mõni pu- 
nane lontrus sind saama! 


Kadri 
(Surmahirmus:) Appi! Appi!.. 
Sasmin 
Kurat, ma tahan näha! (Tõmbab kuke 
vinna.) 
Ain 


(Järsku paremalt sisse.) 

Kadri 
(Kiljatab, hüppab tema poole.) Äinl.. 
Sasmin 
(Pöördub, vahetab järsku märklauda, tahtes 
lasta Aini.) 


Ain 
(Tulistab revolvrist otsekohe.) 
Sasmin 
(Vajub põrandale.) 
Kadri 
(Kilkab.) 
Ain 


(Ruttu:) Tule! Peame põgenema nüüd 
mõlemad! ., (Haarab tüdruku käest kinni.) 


Ruttu langeb 


E esriie 


